
Orhūsas Konvencijas VI nacionālais ieviešanas ziņojums

Ziņojums iesniegts Latvijas Republikas vārdā saskaņā ar Apvienoto Nāciju Organizācijas konvencijas „Par pieeju informācijai, sabiedrības dalību lēmumu pieņemšanā un iespēju griezties [vērsties] tiesu iestādēs saistībā ar vides jautājumiem” jeb Orhūsas Konvencijas (turpmāk – Konvencija) Pušu sanāksmes lēmumiem I/8, II/10 un IV/4.

	Par nacionālā ziņojuma iesniegšanu atbildīgās amatpersonas vārds:
	Raimonds Čudars
viedās administrācijas un reģionālās attīstības ministrs

	Paraksts:

	Dokuments ir parakstīts ar drošu elektronisko parakstu un satur laika zīmogu

	Datums:
	2026.gada 9.janvāris



Lūdzu, sniedziet šādu informāciju par šā ziņojuma izstrādi 
	Puse
	Latvijas Republika

	Nacionālais koordinators/Kontaktpersona par nacionālo ziņojumu

	Institūcijas pilns nosaukums:
	Latvijas Republikas Viedās administrācijas un reģionālās attīstības ministrija

	Amatpersonas vārds un amats:
	Roberts Prindulis, Juridiskā departamenta Digitālās transformācijas tiesiskā nodrošinājuma jurists

	Pasta adrese:
	Peldu iela 25, Rīga, LV-1494, Latvija

	Tālrunis:
	+371-67026520

	E-pasts:
	roberts.prindulis@varam.gov.lv 



Sniedziet īsu informāciju par procesu, kā ziņojums sagatavots, tai skaitā informāciju par to, ar kādām valsts iestādēm notikušas konsultācijas vai kādas sniegušas atbalstu tā sagatavošanā, kā notikusi sabiedrības konsultācija un kā sabiedrības konsultācijas rezultāti ņemti vērā, un par materiālu, kas izmantots ziņojuma sagatavošanai.
	Ziņojums izstrādāts, ievērojot Konvencijas Latvijas VI nacionālo ieviešanas ziņojumu (turpmāk – ziņojums). 2024. gada augustā tabulā apkopoti attiecīgi Konvencijas panti, ziņošanas jautājumi un attiecīgs izraksts no VI ziņojuma. 2024. gada 5. augustā atbildīgajām iestādēm un Vides konsultatīvajai padomei nosūtīta vēstule ar aicinājumu sniegt papildinājumus ziņojumam. 2025. gada 29. jūlijā sagatavots ziņojuma projekts, kas nosūtīts elektroniski iestādēm, Vides konsultatīvajai padomei un nodots sabiedriskajai apspriešanai līdz 2025. gada 29. augustam. Ziņojuma projekts elektroniski nosūtīts no 2025. gada 29. jūlija līdz 2025. gada 29. augustam vides nevalstiskajām organizācijām komentāru un priekšlikumu sniegšanai. Lietotie saīsinājumi:

	APL
	Administratīvā procesa likums

	IVN
	ietekmes uz vidi novērtējums

	IVNL
	likums “Par ietekmes uz vidi novērtējumu”

	LVĢMC
	valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”

	MK
NVO
	Ministru kabinets
Nevalstiskās organizācijas

	VAL
	Vides aizsardzības likums

	VKP
	Vides konsultatīvā padome

	VPVB


VVD
	Vides pārraudzības valsts birojs (ar 2025.gada 1.februāri Enerģētikas un vides aģentūra, bet 2025.gada 1.oktobrī pievienota VVD)
Valsts vides dienests






Ziņojiet par jebkādiem apstākļiem, kas palīdz izprast ziņojumu, t.i., vai lēmumu pieņemšanas struktūra ir federāla un/vai decentralizēta, vai Konvencijas nosacījumiem ir tieša ietekme kopš tās spēkā stāšanās, vai finansiālie apgrūtinājumi ir nozīmīgs šķērslis ieviešanai (neobligāts).
	Konvencija ratificēta ar likumu „Par 1998. gada 25. jūnija Orhūsas konvenciju par pieeju informācijai, sabiedrības dalību lēmumu pieņemšanā un iespēju griezties [vērsties] tiesu iestādēs saistībā ar vides jautājumiem”, kas pieņemta Latvijas Republikas Saeimā (turpmāk – Parlaments) 2002. gada 18. aprīlī. Konvencijas prasības integrētas dažādos tiesību aktos, kā nozīmīgākos var minēt VAL (stājies spēkā 2006. gada 29. novembrī), IVNL, likumu „Par piesārņojumu”, APL, Teritorijas attīstības plānošanas likumu, Būvniecības likumu. Vienlaikus indivīds tiesā var atsaukties arī uz Konvenciju kā starptautisko tiesību juridisko instrumentu, tā kā Latvija to ir ratificējusi, un Konvencija ir stājusies spēkā. Minētie normatīvie akti - likumi pieejami: www.likumi.lv.
Ziņojums norāda uz situāciju līdz 2025. gada 1. februārim.



3. pants
	Uzskaitiet likumdošanas, normatīvos un citus pasākumus, kas ievieš vispārīgos noteikumus 3. panta otrajā, trešajā, ceturtajā, septītajā un astotajā daļā.
Izskaidrojiet, kā šīs daļas ir ieviestas. Īpaši, aprakstiet:
(a) attiecībā uz otro daļu, veiktos pasākumus, lai nodrošinātu, ka amatpersonas un iestādes palīdz un sniedz nepieciešamās norādes;
(b) attiecībā uz trešo daļu, veiktos pasākumus, lai veicinātu izglītību un vides apziņu;
(c) attiecībā uz ceturto daļu, veiktos pasākumus, lai nodrošinātu atbilstošu atzinību un atbalstu asociācijām, organizācijām un grupām, kuras veicina vides aizsardzību;
(d) attiecībā uz septīto daļu, veiktos pasākumus, lai veicinātu Konvencijas principus starptautiski, tai skaitā
i) ministrijas un starpministriju līmenī veiktos pasākumus, lai koordinētu amatpersonu, kuras iesaistītas citos attiecīgos starptautiskos forumos, informēšanu par 3. panta septīto daļu un Alma-Atas Vadlīnijām, norādot, vai attiecīgie pasākumi turpinās;
ii) veiktos pasākumus, lai nodrošinātu pieeju informācijai nacionālajā līmenī par starptautiskajiem forumiem, ieskaitot stadiju, kurā pieeja informācijai tika nodrošināta;
iii) veiktos pasākumus, lai veicinātu un padarītu iespējamu sabiedrības līdzdalību nacionālajā līmenī starptautiskajos forumos (piemēram, nevalstisko organizāciju pārstāvju uzaicināšana piedalīties dalībvalsts delegācijas sastāvā starptautiskās sarunās par vides jautājumiem vai nevalstisko organizāciju iesaistīšana dalībvalsts oficiālās nostājas sagatavošanā šādām sarunām), ieskaitot stadiju, kurā tika nodrošināta pieeja informācijai;
iv) veiktos pasākumus, lai veicinātu Konvencijas principu piemērošanu citu starptautisko forumu procedūrās;
v) veiktos pasākumus, lai veicinātu Konvencijas principu piemērošanu citu starptautisko forumu darba programmās, projektos, lēmumos un citās būtiskās izpausmēs;
(e) attiecībā uz astoto daļu, veiktos pasākumus, lai nodrošinātu, ka personas, kas izmanto savas tiesības Konvencijas ietvaros, netiek sodītas, vajātas vai iespaidotas.

	(a) 
Latvijas Republikas Satversmes (Latvijas Republikas Konstitūcijas) (turpmāk – Satversme) 8. nodaļā nostiprinātas cilvēktiesības, t.sk. vienlīdzības, taisnīgas tiesas un vārda brīvības tiesības (kas ietver tiesības brīvi iegūt, paturēt un izplatīt informāciju un paust savus uzskatus), tiesības piedalīties valsts darbībā (šeit un turpmāk ar valsts iestādēm apzīmētas arī pašvaldības iestādes), tiesības vērsties valsts iestādēs ar iesniegumu un saņemt atbildi pēc būtības.
Saskaņā ar Satversmes 115. pantu valsts aizsargā ikviena tiesības dzīvot labvēlīgā vidē, sniedzot ziņas par vides stāvokli un rūpējoties par tās saglabāšanu un uzlabošanu. Minētā norma valstij uzliek pienākumu nodrošināt efektīvu vides aizsardzības sistēmu, savukārt indivīdam piešķir tiesības iegūt vides informāciju un līdzdarboties ar vidi saistītu lēmumu pieņemšanā.
Saskaņā ar VAL 10. panta trešās daļas 3. apakšpunktu iestāde norīko atbildīgo amatpersonu, kuras pienākums ir sniegt vides informācijas pieprasītājam nepieciešamo palīdzību, formulējot, kā arī, ja nepieciešams, precizējot pieprasījumu.
Informācijas atklātības likumā (turpmāk – IAL) aprakstīti informācijas sniegšanas nosacījumi. 
Informācijas pieejamību valsts pārvaldes iestādēs nosaka arī APL, kas attiecināms uz publiski tiesiskajām attiecībām starp valsti un privātpersonu. APL 54. panta pirmā daļa noteic, ka privātpersonai un iestādei, kas nav administratīvā procesa dalībnieks, informāciju sniedz saskaņā ar Informācijas atklātības likumu, Fizisko personu datu apstrādes likumu un Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) un citiem normatīvajiem aktiem. APL 56. panta piektā daļa noteic, ka iestāde pēc iespējas sniedz iesniedzējam nepieciešamo informāciju vai cita veida palīdzību jautājuma sekmīgai atrisināšanai atbilstoši iesniedzēja interesēm, kā arī APL 59. panta pirmās daļas otrais teikums noteic, ka, lai iegūtu nepieciešamo informāciju un panāktu tiesisku, taisnīgu un efektīvu lietas izskatīšanu, iestāde pēc iespējas dod administratīvā procesa dalībniekiem norādījumus un ieteikumus. Savukārt APL 98. pants paredz personas tiesības uz uzziņu par savām tiesībām konkrētajā tiesiskajā situācijā.
Tāpat kā citu, arī vides institūciju pieņemtie administratīvie akti var tikt apstrīdēti un pārsūdzēti APL noteiktajā kārtībā. Apstrīdēšanas un pārsūdzēšanas kārtība saskaņā ar APL 67. panta otrās daļas 9. punktu ir jānorāda katrā rakstveidā izdotā administratīvajā aktā.
Ir nodrošināta valsts iestādēs esošās ģeotelpiskās informācijas pieejamība saskaņā ar Eiropas Parlamenta un Padomes 2007. gada 14. marta Direktīvu 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE).
Sabiedrībai pieejams vienotais valsts un pašvaldības pakalpojumu portāls www.latvija.lv. Portāla mērķis ir nodrošināt sabiedrībai pieeju Latvijas valsts institūciju tīmekļvietnēs pieejamiem resursiem un centralizētu piekļuvi dažādu institūciju sniegtajiem e-pakalpojumiem. Portālā pieejamo e-pakalpojumu skaits ar katru gadu pieaug. Atsevišķā portāla sadaļā ir nodalīti ar vides aizsardzību saistīti e-pakalpojumi.
Valsts institūciju tīmekļvietnēs ir iespēja uzdot jautājumus, uz kuriem jāsniedz atbildes normatīvajos aktos noteiktajos termiņos. 
Iestādēs pastāv struktūrvienības vai amatpersonas, kuras ir atbildīgas par saziņas ar sabiedrību nodrošināšanu. 
Valsts pārvaldes iekārtas likuma 10. pantā nostiprināti pamatprincipi, kas veicina sabiedrības procesuālo tiesību izmantošanu, tai skaitā labas pārvaldības princips. 
2013. gada jūnijā tika uzsāktas MK sēžu pārraides tiešsaistē, tā paplašinot sabiedrības iespējas sekot lēmumu pieņemšanas procesam.
2024. gada 17. oktobrī stājās spēkā MK noteikumi Nr. 639 “Sabiedrības līdzdalības kārtība attīstības plānošanas procesā”, kas paredz ikvienam interesentam iepazīties ar tiesību aktu projektiem agrīnā dokumentu izstrādes stadijā. Tiek izvēlēts piemērotākais sabiedrības līdzdalības veids, veicinot jēgpilnu, efektīvu, atklātu, ietverošu, savlaicīgu un atbildīgu sabiedrības iesaistīšanos attiecīgā projekta izstrādes procesā.
Lai cita starpā nodrošinātu sabiedrības līdzdalību tiesību aktu izstrādes procesa ietvaros vienotā un centralizētā vietnē, 2021. gada septembrī tika ieviests jauns tiešsaistes rīks – Vienota tiesību aktu projektu izstrādes un saskaņošanas portāla (turpmāk – TAP portāls) – https://tapportals.mk.gov.lv/. Šis portāls nodrošina caurskatāmu un vienkāršotu piekļuvi visiem tiesību aktu projektiem, tostarp tiem, kas var ietekmēt vidi, ļaujot sabiedrībai savlaicīgi iepazīties ar dokumentiem un iesniegt priekšlikumus tiesību aktu izstrādes procesā.

Dabas aizsardzības pārvalde (turpmāk – DAP) veicina dabas aizsardzības politikas īstenošanu, kas balstīta uz atklātību un datu pieejamību. Dabas dati ir brīvi pieejami visām ieinteresētajām pusēm (izmantojot dabas datu pārvaldības sistēmu “Ozols” un atvērto datu portālu data.gov.lv). DAP piemēro principu “konsultē vispirms”, tādējādi veicinot savlaicīgu jautājumu risināšanu, iesaistīto pušu līdzdalību un konstruktīvu sadarbību


	(b)
MK tīmekļvietnē (https://www.mk.gov.lv/) tiek sniegta informācija sabiedrībai par Apvienoto Nāciju Organizācijas izvirzīto Ilgtspējīgas attīstības mērķu (turpmāk ‑  AM) aktualitātēm. 
Sabiedrības informēšana par IAM aktualitātēm veicina tās izpratni par visaptverošiem valstu centieniem ilgtspējīgas politikas izstrādē un pārvaldībā, tostarp izglīto sabiedrību par ilgtspējīgas attīstības būtību.
Latvijas vides aizsardzības fonds (turpmāk – Fonds) katru gadu finansē sabiedrības izglītošanas un informēšanas par vides jautājumiem projektus. Finansējums Fondam tiek paredzēts valsts budžetā, un tā līdzekļus pastarpināti veido ieņēmumi no dabas resursu nodokļa, ko maksā komersanti par piesārņojošu darbību un dabas resursu izmantošanu.

Fonda konsultatīvā padome, kuras sastāvā darbojas nevalstiskās organizācijas un ar vides izglītības un vides zinātnes attīstību saistītu institūciju deleģēti pārstāvji, kas ar padomdevēja tiesībām, izsakot viedokļus un komentārus par projektiem piedalās lēmumu pieņemšanā par finansējuma piešķiršanu. 

Kā nozīmīgākos Fonda finansētos projektus ar ilgtermiņa ieguldījumu sabiedrības vides apziņas veicināšanā var minēt biedrības “Dabas koncertzāle” īstenotos projektus „Dabas koncertzāle”; Vides izglītības fonda īstenotos projektus FEE International programmu īstenošana Latvijā, kā arī Olimpiešu kustības aizsāktā ikgadējā Vislatvijas akcija „Lielā talka”.
Vides aizsardzības prasību ievērošanas kontrolē iesaistās gan biedrības, gan arī sabiedriskie vides inspektori, kas ir VVD pilnvarotas personas atbilstoši MK 2020 .gada 2. septembra noteikumiem Nr. 522 “Sabiedriskā vides inspektora statusa piešķiršanas un anulēšanas kārtība”. 
Saskaņā ar VVD un biedrības „Latvijas Makšķernieku asociācija” 2010. gada novembrī parakstīto līdzdarbības līgumu biedrība „Latvijas Makšķernieku asociācija” rīko seminārus sabiedriskajiem vides inspektoriem, sniedzot teorētiskas un praktiskas mācības zvejas kontroles jomā.

Meža attīstības fonds ar Finanšu ministrijas apstiprināto akciju sabiedrības „Latvijas valsts meži” (turpmāk - „Latvijas valsts meži”) mērķziedojumu katru gadu finansē gadā šādas mērķprogrammas: meža nozares profesionālās izglītības attīstību, meža nozares augstākās izglītības attīstību, meža nozares attīstībai nepieciešamos zinātniskos pētījumus, sabiedrības informēšanas pasākumus un meža īpašnieku izglītošanas un apmācības programmas, un skolu jaunatnes un interešu pulciņu izglītības pasākumus un programmas.

Latvijas Nacionālais dabas muzejs veic plašu darbu vides izglītībā, informējot sabiedrību par dabu, tās daudzveidību, kā arī vides problēmām, lai veicinātu sabiedrības izpratni un spēju pieņemt lēmumus, balstītus šo jautājumu dziļā izpratnē. Latvijas Nacionālajā dabas muzejā notiek izglītojoši pasākumi dažādām mērķauditorijām – skolēniem, studentiem, pieaugušajiem, pensionāriem, ģimenēm ar bērniem utt. Pasākumu veidi – ekskursijas, pedagoģiskās programmas un nodarbības, lekcijas, izbraukuma nodarbības, izstādes, ģimenes dienas, sarunu vakari un citi tematiski pasākumi. Īpaši jāpiemin Vides mēnesis un vides tēmām veltīta atsevišķa izstāde, kas notiek katru rudeni.
Starp Izglītības un zinātnes ministriju, Klimata un enerģētikas ministriju un UNESCO Latvijas Nacionālo komisiju parakstīts „Izglītība ilgtspējīgai attīstībai” sadarbības protokols.
Regulāri tiek pilnveidota izglītības sistēma, t.sk. pedagogu profesionālā pilnveide un izglītības programmas, mūžizglītības sistēma un uzlabota mācību vide.
VAL noteikts, ka mācību priekšmetā vai kursā “Vides izglītība” jāiekļauj vides un ilgtspējīgas attīstības izglītības jautājumi. 
Valsts izglītības satura centrs organizē daudzveidīgus vides izglītības projektus, piemēram, “Ieraugi, atklāj, saglabā!” no 2015. gada, sadarbībā ar “Latvijas valsts meži” tiek organizēta Meža olimpiāde.

Vides un ilgtspējīgas attīstības jautājumi ir iekļauti pedagogu profesionālās pilnveides programmās.
Latvijas Tiesnešu mācību centrs nodrošina tiesnešu un tiesu darbinieku tālākizglītību. Tas izstrādā izglītības programmas un nosaka izglītības prioritātes, ņemot vērā dažādus apstākļus, tostarp jautājuma aktualitāti, pretrunīgo judikatūru u.c.

Tiesu administrācija ir noslēgusi līgumu ar Latvijas Universitāti par juridisko tālākizglītības mācību nodrošināšanu. Līgums paredz arī tiesu prakses apkopojumu veikšanu. Mācību mērķis ir uzlabot efektivitāti strīdu izšķiršanā komercdarbības kontekstā un ekonomisko un finanšu noziegumu izmeklēšanā. Latvijas Universitātes Juridiskās tālākizglītības un profesionālās pilnveides centra mācībās dalībnieki apgūs zināšanas par aktuālajiem jautājumiem civilprocesa, administratīvā procesa, būvniecības, komerctiesību, datu aizsardzības jomā, nodokļu un darba tiesībās.

Latvijas Nacionālā botāniskā dārza kolekcijas apmēram 80 % apjomā ir publiski pieejamas apmeklētājiem, informācija par tām pieejama atkarībā no tēmas aktualitātes un sezonas. Veģetācijas sezonā 1-2 reizes mēnesī tiek nodrošinātas tematiskas ekskursijas par Latvijas Nacionālā botāniskā dārza darbības specifiskajām jomām, kas nav ietvertas vispārizglītojošo ekskursiju programmā. Latvijas Nacionālā dabas muzeja darbība veicina sabiedrības izglītību vides jomā un padziļina sabiedrības zināšanas un interesi par nacionālām un globālām vides problēmām. Ik gadu kopš 2005.gada Latvijas Nacionālais dabas muzejs apkalpo vairāk nekā 100 000 interesentus muzejā un ap 1 500 klausītāju ir piedalījušies muzeja rīkotos projektos Latvijas novados. Latvijas Nacionālā dabas muzeja rīcībā ir informācija par dabaszinātniskajām kolekcijām, kas ir pieejama ikvienam interesentam. Datu bāze regulāri tiek papildināta.
LVĢMC organizē seminārus, apmācības, kā arī ekskursijas, kurās iepazīstina interesentus ar dažādām jomām   meteoroloģiju, prognozēm, ģeoloģiju, vides paraugu testēšanu, monitoringu u.c.
Klimata un enerģētikas ministrija un LVĢMC uztur sociālā tīkla vietnes Twitter, YouTube, Instagram un Facebook vietnes profilus, kas dod iespēju operatīvi sniegt informāciju, skaidrojumus un atbildes uz iedzīvotāju jautājumiem. Papildus tam LVĢMC sniedz informāciju arī par dažāda veida ar vidi saistītiem brīdinājumiem.
Valsts kanceleja sadarbībā ar citām valsts pārvaldes institūcijām katru gadu visā Latvijā organizē Atvērto durvju dienu. Šajā dienā valsts pārvaldes iestādes ir atvērtas ikvienam interesentam un piedāvā ekskursijas, izstāžu ekspozīcijas, konkursus, seminārus, prezentācijas un klātienes tikšanās ar amatpersonām un citiem valsts pārvaldē strādājošajiem speciālistiem.
No 2013.gada sākuma Latvijas un Šveices sadarbības programmas individuālā projekta „Tiesu modernizācija Latvijā” ietvaros ir izstrādāts jauns Latvijas tiesu portāls, kurā iespējams meklēt anonimizētus tiesu nolēmumus par personu interesējošu tēmu. Ieguldījumu sniedz arī Latvijas Republikas Augstākā tiesa, tās tīmekļvietnē sadaļā „Vides tiesības” publicējot tiesu nolēmumus vides tiesību jomā https://www.at.gov.lv/lv/judikaturas-nolemumu-arhivs-old/senata-administrativo-lietu-departaments/klasifikators-adm/vides-tiesibas.
Tāpat Meža attīstības fonds finansē ar vides izglītību saistītas aktivitātes. Proti, profesionālās un augstākās mežizglītības attīstību, nozarei nepieciešamos zinātniskos pētījumus, sabiedrības informēšanas pasākumus, izglītības un apmācību programmas meža īpašniekiem, kā arī izglītojošas iniciatīvas skolu jaunatnei un interešu izglītības grupām.
LVM īsteno dažādas sabiedrības iesaistes programmas, piemēram, “Darīsim labu dabai!”, “Paņem no dabas tikai to, ko atnesi!”, “Reģistrē dižkoku!”, “Jaunie mežsargi”, “Misija: Krupis” un citas. Papildus tam LVM kopā ar nacionālajiem un starptautiskajiem partneriem iesaista izglītības iestādes dabas izziņā – no pirmsskolas līdz augstskolai. Katru gadu LVM programmās piedalās vairāk nekā 20 000 skolēnu un skolotāju, iepazīstot mežu, izmantojot bezmaksas mācību materiālus, ekskursijas un praktiskas nodarbības dabā.

Lai veicinātu sabiedrības izpratni un iesaisti bioloģiskās daudzveidības un dabas aizsardzībā, DAP īsteno plašu komunikācijas, izglītības un sabiedrības iesaistes pasākumu klāstu:
(a) Katru gadu DAP sagatavo apmēram 150 preses relīzes un sadarbojas ar medijiem, lai rosinātu publikācijas un sižetus par aktuāliem dabas aizsardzības jautājumiem;
(b) Attiecībā uz Ziemeļvidzemes biosfēras rezervātu un Līgatnes dabas takām DAP regulāri papildina savu YouTube kanālu ar pašu veidotiem video, tostarp īsfilmām;
(c) Izstrādātas vairākas tematiski orientētas tīmekļvietnes: www.tiekamiesdaba.lv (dabas izglītība un sabiedrības iesaiste), www.neizdzesdzivibu.lv (ieteikumi rīcībai, sastopot savvaļas dzīvniekus), www.ligatnesdabastakas.lv un https://latvianature.daba.gov.lv/invazivo-sugu-parvaldnieks/ (invazīvās sugas un to ierobežošana);
(d) Divas pastāvīgas iniciatīvas: “Paņem no dabas tikai to, ko atnesi” – atkritumu samazināšanai un “Darīsim labu dabai” – brīvprātīgo iesaistei dabas atjaunošanas darbos visa gada garumā;
(e) Lai labāk izprastu sabiedrības viedokli, veikti plaša mēroga pētījumi, piemēram, “Sabiedrības viedoklis par dabas aizsardzību Latvijā”, kurā vērtēta bioloģiskās daudzveidības izpratne, zināšanas par dabas procesiem un attieksme pret aizsardzības pasākumiem.


	(c) 
Sabiedrībai, kas veicina vides aizsardzību, piešķirtas plašas tiesības uz vides informāciju, līdzdalību un tiesisko aizstāvību, neizvirzot kritērijus, kādiem būtu jāatbilst NVO. Ņemot vērā iepriekš minēto, valstī nav ieviesta un nav nepieciešama atsevišķa NVO atzīšanas procedūra.
Latvijas Republikā NVO darbību nosaka, cita starpā, Biedrību un nodibinājumu likums. Minētais likums regulē arī NVO reģistrāciju. 

Ziņas par biedrībām un nodibinājumiem tiek ierakstīta Biedrību un nodibinājumu reģistrā (turpmāk – Reģistrs). Ieraksts Reģistrā tiek izdarīts, pamatojoties uz iesniegumu vai tiesas nolēmumu. Reģistra iestādes amatpersona pieņem lēmumu par ieraksta izdarīšanu, atteikumu izdarīt ierakstu vai ieraksta izdarīšanas atlikšanu septiņu dienu laikā pēc iesnieguma saņemšanas. Tāpat Reģistra iestādes amatpersona šajā pašā termiņā pieņem lēmumu par ieraksta izdarīšanu Reģistrā, pamatojoties uz tiesas nolēmumu.

Ņemot vērā, ka NVO nereti nenorādīja savu darbības jomu un pastāvēja nepieciešamība identificēt NVO ar iespējamiem nelikumīgas finansēšanas riskiem, ar 2024. gada 22. februāra grozījumiem Biedrību un nodibinājumu likumā tika ieviesta prasība norādīt NVO darbības jomu. Lai gan šie grozījumi nebija tieši saistīti ar minēto jautājumu, tie ir veicinājuši efektīvāku to NVO identificēšanu, kuras darbojas vides un dabas aizsardzības jomā. Papildus tam 2024. gada 25. jūnijā tika pieņemti jauni MK noteikumi Nr. 398 “Biedrību un nodibinājumu klasifikācijas noteikumi”, kas paredz precīzāku NVO darbības jomu definīciju saistībā ar Konvenciju: vide un dabas aizsardzība.

Lai veicinātu valsts institūciju un sabiedrības sadarbību, izveidota VKP, kurā darbojas 20 NVO ievēlēti pārstāvji. NVO pārstāvētas, piemēram, arī Īpaši aizsargājamo dabas teritoriju, Lauksaimniecības un vides aizsardzības, Meža konsultatīvajās, Upju baseinu apsaimniekošanas un Radiācijas drošības padomēs, kā arī Bioloģiskā drošuma koordinācijas centrā.
Ar atsevišķu vienošanos valsts pārvaldes iestādēm, saskaņā ar Valsts pārvaldes iekārtas likuma VI nodaļu, noteiktus valsts pārvaldes uzdevumus kopā ar to realizācijai nepieciešamo finansējumu ir tiesības nodot NVO. Tādā veidā veicinot arī attiecīgo organizāciju darbību. Piemēram, dabas parku „Engures ezers” apsaimnieko NVO.
NVO tiek iesaistītas dabas un sugu aizsardzības plānu izstrādē (gan kā plānu izstrādātāji, gan kā uzraudzības grupu locekļi), attīstības plānošanas dokumentu un normatīvo aktu izstrādes darba grupās. 
Arī Daugavpils Universitātes aģentūra “Latvijas
Hidroekoloģijas institūts”sadarbojas ar NVO projektu īstenošanā kā partneris, pasūtītājs vai atsevišķu uzdevumu izpildītājs.

Meža konsultatīvā padome (turpmāk ‑ MKPir konsultatīva un koordinējoša institūcija, kuras darbības mērķis ir veicināt līdzsvarotas meža nozares politikas veidošanu un īstenošanu Latvijā, tās darbību nosaka 2012.gada 3.jūlija MK noteikumi Nr.473 „Meža konsultatīvās padomes nolikums”. MKP darbā aktīvi iesaistās arī trīs vides un dabas aizsardzības interešu grupu pārstāvji, savukārt ar padomdevēja tiesībām piedalās pilnvaroti pārstāvji no DAP un Viedās administrācijas un reģionālās attīstības ministrijas.
Katru gadu VVD pasniedz apbalvojumu “Zaļā izcilība” uzņēmumiem un sadarbības partneriem, kas demonstrējuši augstāko atbilstības līmeni vides prasībām un paši uzņēmušies iniciatīvu samazināt savu darbību ietekmi uz vidi. Kopš 2015. gada ir piešķirti vairāk nekā 100 šādi apbalvojumi.
2022. gadā VVD parakstīja sadarbības memorandu ar Būvmateriālu ražotāju asociāciju, lai veicinātu ilgtspējīgu resursu izmantošanu un būvobjektu rekultivāciju.

	(d) 
Sabiedrības līdzdalība tiek nodrošināta atbilstoši MK 2009. gada 2. marta noteikumu Nr. 96 „Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 7. punktam un MK 2010. gada 3. augusta noteikumu Nr. 707 „Noteikumi par dokumentu izstrādāšanu valsts attīstības mērķu aizstāvēšanai starptautiskajās organizācijās, to saskaņošanas, apstiprināšanas un aktualizācijas kārtību” 12. punktam. Minētās normas noteic, ka atbildīgā iestāde nodrošina Latvijas Republikas oficiālā viedokļa izstrādi, aktualizāciju un saskaņošanu ar līdzatbildīgajām iestādēm, iesaistītajām institūcijām, pašvaldībām un sociālo partneru organizācijām, biedrībām un nodibinājumiem.

Lai gan vides NVO pārstāvji reti tiek iesaistīti dalībvalsts delegācijas sastāvā starptautiskajās sarunās par vides jautājumiem, vides NVO ir iespēja izteikt viedokli par Latvijas nacionālajām pozīcijām. Vides NVO pārstāvji ir tikuši iesaistīti, piemēram, ANO Vispārējās konvencijas par klimata pārmaiņām COP14, COP15 un COP16 sanāksmēs.

Izstrādājot Klimata un enerģētikas ministrijas ikgadējo darba plānu, VKP tiek informēta par plānotajām aktivitātēm, tai skaitā starptautiskā līmenī. VKP ir iespēja izteikt priekšlikumus.

	(e)
Princips, ka par tiesisku darbību nevienu nevar sodīt, nostiprināts Satversmes 1. pantā. Savukārt Konvencijā paredzētās tiesības ir nostiprinātas valsts normatīvajos aktos, t.sk. Satversmes 92 un, 115. pantā. 
VAL 9. panta piektā daļa noteic, ka apstāklis, ka persona izmantojusi savas procesuālās tiesības, vēršoties administratīvajā tiesā, nevar radīt personai nelabvēlīgas sekas, tostarp no personas nevar prasīt zaudējumu atlīdzību civilprocesa kārtībā.


	Aprakstiet jebkādus šķēršļus, kas radušies kādas iepriekš minētās 3. panta daļas ieviešanā.

	VKP ieskatā, ir pilnveidojama komunikācijas stratēģija institucionālā līmenī, labo piemēru analīze un institūciju darbinieku prasmes, lai efektīvāk iesaistītu sabiedrību, un saziņa kļūtu abpusēji lietderīga.

	Sniedziet papildu informāciju par praktisko Konvencijas 3. panta vispārīgo noteikumu piemērošanu.

	Saskaņā ar likumu „Par Latvijas Republikas starptautiskajiem līgumiem” MK ir atbildīgs par starptautiskajos līgumos paredzēto saistību izpildi. Gadījumā, ja starptautiskajā līgumā, kuru Saeima ir apstiprinājusi, paredzēti citādi noteikumi nekā Latvijas normatīvos aktos, tiek piemēroti starptautiskā līguma noteikumi. Visi starptautiskie līgumi un to tulkojumi latviešu valodā tiek publicēti Latvijas Republikas oficiālajā izdevumā „Latvijas Vēstnesis”. 

	Norādiet attiecīgās tīmekļvietnes, ja tādas ir:

	www.varam.gov.lv; www.kem.gov.lv; www.mk.gov.lv; . https://www.vdaa.gov.lv/lv/latvijas-vides-aizsardzibas-fonds; www.tm.gov.lv; www.daba.gov.lv; www.lhei.lv; https://latvija.gov.lv/Home/;; www.dabasmuzejs.gov.lv; www.vvd.gov.lv.



4. pants
	Uzskaitiet likumdošanas, normatīvos un citus pasākumus, kas ievieš 4. pantā minētos nosacījumus par pieeju vides informācijai.
Izskaidrojiet, kā katra 4. panta daļa ir ieviesta. Aprakstiet attiecīgo 2. panta definīciju un 3. panta devītajā daļā minētās nediskriminēšanas prasības pārņemšanu. Arī, un detalizēti, aprakstiet;
(a) attiecībā uz pirmo daļu, veiktos pasākumus, lai nodrošinātu, ka:
(i) katrai personai ir pieeja informācijai bez nepieciešamības pierādīt interesi;
(ii) tiek sniegtas aktuālās dokumentācijas kopijas, kas satur vai papildina pieprasīto informāciju;
(iii) informācija tiek sniegta pieprasītajā formā;
(b) veiktos pasākumus, lai nodrošinātu otrajā daļā minēto laika ierobežojumu ievērošanu;
(c) attiecībā uz trešo un ceturto daļu, veiktos pasākumus, lai:
(i) pieļautu izņēmumus no pieprasījumiem;
(ii) nodrošinātu, ka tiek piemērots ceturtajā daļā minētais sabiedrības interešu tests;
(d) attiecībā uz piekto daļu, veiktos pasākumus, lai nodrošinātu, ka valsts iestāde, kurai nav pieprasītās vides informācijas, veic nepieciešamos pasākumus;
(e) attiecībā uz sesto daļu, veiktos pasākumus, lai nodrošinātu, ka ir ieviesta prasība izdalīt un darīt pieejamu informāciju;
(f) attiecībā uz septīto daļu, veiktos pasākumus, lai nodrošinātu, ka atteikumi tiek sniegti atbilstoši laika ierobežojumiem un citām prasībām attiecībā uz atteikumiem;
(g) attiecībā uz astoto daļu, veiktos pasākumus, lai nodrošinātu, ka ir ievērotas prasības par maksu.

	Vides informācija definēta VAL 1. panta 19. punktā.
Valsts pārvaldes iekārtas likuma 1.pantā definēta „publiska persona”, savukārt VAL 10. pantā noteikts, uz kādām valsts iestādēm attiecas prasības par vides informācijas pieejamības nodrošināšanu.
VAL 6. pantā skaidrots jēdziens „sabiedrība”. Šajā skaidrojumā nav ietverti diskriminējoši ierobežojumi (skatīt arī pie 5. panta).
Informācijas atklātības likuma 10. panta pirmajā daļā noteikts, ka vispārpieejamo informāciju sniedz jebkuram, kas to vēlas saņemt, ievērojot personu vienlīdzību. Likuma mērķis ir nodrošināt, lai sabiedrībai būtu pieejama informācija, kas ir iestādes rīcībā vai kuru iestādei atbilstoši tās kompetencei ir pienākums radīt. Šis likums nosaka vienotu kārtību, kādā privātpersonas ir tiesīgas iegūt informāciju iestādē un to izmantot.
Iesniegumu likuma mērķis ir veicināt privātpersonas līdzdalību valsts pārvaldē. Likums nosaka kārtību, kādā privātpersona iesniedz un iestāde izskata iesniegumu, un atbild uz to.
LVĢMC mērķis cita starpā, ir nodrošināt vides informācijas apkopošanu, uzkrāšanu un sniegšanu sabiedrībai un valsts un pašvaldību institūcijām. LVĢMC attiecīgos uzdevumus veic, pamatojoties uz deleģēšanas līgumu, ar kuru Klimata un enerģētikas ministrija deleģē LVĢMC noteiktus valsts pārvaldes uzdevumus.

Piekļuvi vides informācijai papildus regulē nozaru specifiskie normatīvie akti, tostarp Būvniecības likums būvniecības jomā un Meža likums mežsaimniecības jomā.

	(a)
VAL 10. pants noteic, ka vides informācijas turētāji nodrošina sabiedrībai to rīcībā esošo un tiem pieejamo vides informāciju.
Informācijas atklātības likuma 11. panta otrā daļa paredz, ka visi informācijas rakstveida pieprasījumi ir reģistrējami. Atbilstoši vispārējām lietvedības prasībām tiek reģistrētas arī sniegtās atbildes, tai skaitā atteikumi.
Tiesībsarga likums noteic tiesībsarga tiesisko statusu, funkcijas un uzdevumus, kā arī kārtību, kādā tiesībsargs pilda likumā noteiktās funkcijas un uzdevumus. Tiesībsargs, cita starpā, īsteno arī lietu par informācijas pieejamību pārraudzību.
Saskaņā ar Fizisko personu datu apstrādes likuma (turpmāk – Datu likums) 3. panta otro daļu Datu valsts inspekcijas darbības mērķis ir aizsargāt cilvēka pamattiesības un pamatbrīvības datu aizsardzības jomā. Datu likuma 4. panta pirmās daļas 1. punkts paredz, ka Datu valsts inspekcija cita starpā uzrauga datu apstrādes atbilstību normatīvo aktu prasībām. 

	(a) (i)
Informācijas atklātības likuma 10. panta pirmā daļa un VAL 7. panta trešā daļa noteic, ka pieprasītājam nav īpaši jāpamato sava interese par pieprasīto informāciju, un to viņam nevar liegt tāpēc, ka šī informācija neattiecas uz pieprasītāju.

	(a) (ii)
Informācijas sniegšanas un atteikuma nosacījumi un kārtība noteikti Informācijas atklātības likumā.

	(a) (iii)
VAL 11. panta sestā daļa noteic, ka informāciju sniedz pieprasījumā norādītajā veidā vai formātā, izņemot gadījumus, kad pieprasītā informācija jau ir pieejama citādā veidā vai formātā un pieprasītājam sasniedzama vai, kad ir iemesls izsniegt informāciju citādā veidā vai formātā, informējot pieprasītāju par šo iemeslu.

	(b)
Attiecībā uz vides informāciju, termiņš informācijas izsniegšanai nedrīkst būt garāks par 2 mēnešiem saskaņā ar VAL 11. panta pirmo daļu. Papildus vēl tajā noteikts, ka atbilde uz pieprasījumu sniedzama iespējami īsā laikā.
Saskaņā ar Informācijas atklātības likuma 14. panta pirmās daļas pirmo punktu, iestādei ir pienākums septiņu dienu laikā no informācijas pieprasījuma saņemšanas sniegt pieprasītājam atbildi par informācijas izsniegšanas atteikumu.

	(c) 
Gadījumi, kad var noraidīt informācijas pieprasījumu, noteikti VAL 11. panta ceturtajā un piektajā daļā, t.sk. nosakot, ka informācija par emisijām vidē nevar būt ierobežotas pieejamības. 
Statistikas likuma 25. pantā noteikts, ka prasības par individuālo statistisko datu neizpaušanu neattiecas uz informāciju par emisijām vidē, vides kvalitāti, vides aizsardzības pasākumiem un dabas resursu lietošanu.
Saskaņā ar APL 56. panta ceturto un piekto daļu iestāde, kurai lieta ir piekritīga, pieņem personas iesniegumu arī tad, ja tā uzskata, ka iesniegums nav pareizi noformēts vai nav pamatots. Iestāde pēc iespējas sniedz iesniedzējam nepieciešamo informāciju vai cita veida palīdzību jautājuma sekmīgai atrisināšanai atbilstoši iesniedzēja interesēm.

	(c) (i)
Turpmāk minētie normatīvie akti nosaka konkrētus gadījumus, kad var atteikt informācijas sniegšanu – Iesniegumu likuma 7. pants; Informācijas atklātības likuma 5. panta ceturtā daļa un 12. panta trešā daļa; VAL 11. panta ceturtā daļa saistībā ar dabas aizsardzību; likuma „Par valsts noslēpumu” 3. un 4. pants; Statistikas likuma V nodaļa..
[bookmark: bkm30]Vispārīgā datu aizsardzības regula) Datu regula un Fizisko personu datu apstrādes likums. Informācijas izpaušana, publiskošana vai citādi sniegšana kādām personām ir personas datu apstrāde. Saskaņā ar Datu regulas noteikumiem personas datu apstrāde ir likumīga tikai, ja pastāv noteiktais tiesiskais pamats, kas noteikts 6. panta 1. punktā. Līdz ar to fizisko personu datus var izpaust tikai gadījumos, ja tas ir noteikts normatīvajā aktā, noteikts līgumā, kura fiziska persona ir puse, vai persona ir devusi savu piekrišanu. 

Saskaņā ar Informācijas atklātības likumu informāciju iedala šādi: 
1) vispārpieejamā informācija un 
2) ierobežotas pieejamības informācija. Informācijas, kas ir valsts noslēpums, klasifikāciju, izmantošanu, glabāšanu un aizsardzību regulē likums „Par valsts noslēpumu”.
Ierobežotas pieejamības informācijas statusu var noteikt arī informācijai par īpaši aizsargājamo sugu un biotopu dzīvotnēm un atrašanās vietām.
Kriminālprocesa likuma 375. panta pirmā un otrā daļa noteic, ka kriminālprocesa laikā krimināllietā esošie materiāli ir izmeklēšanas noslēpums un ar tiem drīkst iepazīties tikai noteikts personu loks. Arī pēc kriminālprocesa pabeigšanas un galīgā nolēmuma stāšanās spēkā ar krimināllietas materiāliem var iepazīties tikai tiesību normā noteiktas personas. Visi galīgie nolēmumi krimināllietās, nodrošinot ar likumu noteiktās informācijas aizsardzību, ir pieejami publiski.
VAL 11. panta piektā daļa nosaka, ka piekļuves ierobežojumu vides informācijai jebkurā gadījumā var atsvert sabiedrības intereses informācijas atklātībā.

	(c) (ii)
VAL 11. panta piektā daļa noteic, ka vides informācijas saņemšanas ierobežojumi katrā atsevišķā gadījumā jāsamēro ar sabiedrības interesēm informācijas atklāšanā.
Saskaņā ar VAL likuma 11. panta ceturto daļu, Sugu un biotopu aizsardzības likuma 5. panta 16. punktu un 8. panta piekto daļu, likuma „Par īpaši aizsargājamām dabas teritorijām” 22. panta otro daļu, Informācijas atklātības likuma 5. panta trešo daļu un MK 2009. gada 2. jūnija noteikumu Nr. 507 „Dabas aizsardzības pārvaldes nolikums” 3.15. punktu, ierobežotas pieejamības informācijas statuss noteikts par šādām īpaši aizsargājamās dabas teritorijās esošām īpaši aizsargājamām sugām, kuru dzīvotņu vai atrašanās vietu atklāšana var kaitēt vides aizsardzībai:
1. Aquila chrysaetos klinšu ērglis;
2. Margaritifera margaritifera ziemeļu upespērlene;
3. Cypripedium calceolus dzeltenā dzegužkurpīte.
Informācija par šīm sugām uzskatāma par ierobežotas pieejamības informāciju uz laiku, kamēr īpaši aizsargājamā suga ir iekļauta minētajā sarakstā. 

	(d)
Informācijas atklātības likuma 12. panta otrā daļa; APL 56. panta otrā daļa. 
Saskaņā ar iepriekš minētajiem normatīvajiem aktiem, valsts iestādes, kuru rīcībā nav prasītās informācijas, norāda, kur tā atrodama, vai septiņu dienu laikā pārsūta iestādei, kas ir pieprasītās informācijas turētāja, par to informējot pieprasītāju. 

	(e)
Normatīvajos aktos noteikts pienākums izsniegt to informācijas daļu, kas nav ierobežotas pieejamības informācija (Informācijas atklātības likuma 10. panta ceturtā daļa; VAL 11. panta trešā daļa; ).
Likuma “Par tiesu varu” 28². panta piektā daļa paredz, ka lietās, kas izskatītas atklātā tiesas sēdē, galīgais tiesas spriedums, kas stājies spēkā, kopā ar citiem konkrētās lietas spriedumiem tiek publicēts tīmekļvietnē, ja likumā nav noteikts citādi. Tiesas lēmumi tiek publicēti tādā apjomā, kādu nosaka Ministru kabineta noteikumi. Publicējot tiesu nolēmumus, tiek dzēstas tās informācijas daļas, kas atklāj fiziskās personas identitāti.

	(f)
Informācijas atklātības likuma 12. pants, 15. pants (pārsūdzēšanas kārtība); VAL 11. panta pirmā daļa, 9. panta pirmā daļa – uzskaitītajos normatīvajos aktos noteikti iemesli un termiņi, kādos un kādēļ sniedz atteikumu, norādot tiesības apstrīdēt. 

	(g)
Nosacījumus maksas piemērošanai par informācijas sniegšanu nosaka: Informācijas atklātības likuma 13. pants; VAL 11. panta otrā daļa; MK 2006. gada 21. novembra noteikumi Nr. 940 „Noteikumi par informācijas sniegšanas maksas pakalpojumiem”.
Atbilstoši VAL 11. panta otrās daļas nosacījumiem, vides informācija, kas vākta un apkopota par valsts līdzekļiem, un publiskās datubāzēs ietverta vides informācija, ir pieejama bez maksas. Ja pieprasītās informācijas sniegšanai ir nepieciešama papildu apstrāde vai sagatavošana, par to var noteikt maksu. Ja ir noteikta maksa, pieprasītāju informē par tās apmēru, kā arī norāda, kādos gadījumos pieprasītāju no maksas var atbrīvot.
Pārvaldes iestāžu informācijas sniegšanas maksas pakalpojumu cenas tiek noteiktas ar MK noteikumiem. Maksas pakalpojumi ir šādi: 1) informācijas izsniegšana no iestādes arhīva; 2) informācijas sagatavošana un izsniegšana no iestādes datu bāzēm; 3) dokumentētās informācijas kopijas vai dublikāta izgatavošana un izsniegšana, ja attiecīgās informācijas apjoms ir lielāks par 20 lapām. Piemēram, iestādes krājumā esoša dokumenta vienas A4 formāta lapas kopijas cena ir 0,08 euro.
DAP nodrošina visu vides informāciju bez maksas.

	Aprakstiet, kādi šķēršļi radušies kādas 4. panta daļas ieviešanā.

	VKP ieskatā, ne vienmēr ir nodrošināta informācijas pieejamība par vides investīciju projektu īstenošanu, par pasākumu plānoto efektivitāti. Tomēr minētie ierobežojumi nereti izskaidrojami ar komercnoslēpuma aizsardzību, un pēc lēmuma pieņemšanas tā pamatojums ir pieejams.

VKP norāda, ka pārskata periodā bijuši gadījumi, kad sabiedrībai un nevalstiskajām organizācijām bija grūtības saņemt saprotamu informāciju par plānotajām vai īstenotajām darbībām, kas ietekmē vidi. Ir nepieciešams turpināt skaidrojošo darbu un organizēt komunikāciju par vides jautājumiem arī situācijās, kad normatīvie akti to nenosaka kā obligātu prasību.

	Sniedziet turpmāk informāciju par praktisko pieejas vides informācijai nosacījumu piemērošanu, piemēram, vai ir pieejama statistika par saņemto pieprasījumu skaitu, atteikumu skaitu un to iemesliem?

	
Informācijas pieprasījumus var iesniegt elektroniski, izmantojot valsts iestāžu tīmekļvietnes, un šādi pieprasījumi tiek reģistrēti un izskatīti atbilstoši Elektronisko dokumentu likuma prasībām.

Brīva piekļuve arvien lielākam informācijas apjomam tiek nodrošināta internetā.

Konkrēti informācijas sniegšanas piemēri pārskata periodā ietver stratēģiskās trokšņu kartes galvenajiem autoceļiem, dzelzceļa līnijām un lidostai “Rīga”, kā arī uzlabojumus dabas informācijas sistēmā “Ozols”, īpaši attiecībā uz informācijas pieprasījumiem.

	Norādiet attiecīgās tīmekļa vietnes, ja tādas ir:

	www.sam.gov.lv; www.varam.gov.lv; www.vi.gov.lv; www.pvd.gov.lv; www.lhei.lv; https://videscentrs.lvgmc.lv/; www.daba.gov.lv www.ldz.lv



5. pants
	Uzskaitiet likumdošanas, normatīvos un citus pasākumus, kas ievieš 5. pantā minētos nosacījumus par vides informācijas apkopošanu un izplatīšanu.
Izskaidrojiet, kā katra 5. panta daļa ir ieviesta. Aprakstiet attiecīgo 2. panta definīciju un 3. panta devītajā daļā minētās nediskriminēšanas prasības pārņemšanu. Arī, un detalizēti, aprakstiet;
(a) attiecībā uz pirmo daļu, veiktos pasākumus, lai nodrošinātu, ka:
(i) valsts iestādes apkopo un atjauno vides informāciju;
(ii) ir adekvāta informācijas plūsma uz valsts iestādēm;
(iii) ārkārtas situācijās atbilstošā informācija ir izplatīta nekavējoties un bez aizkavēšanās;
(b) attiecībā uz otro daļu, veiktos pasākumus, lai nodrošinātu, ka veids, kā valsts iestādes dara vides informāciju pieejamu sabiedrībai, ir caurspīdīgs un ka vides informācija ir efektīvi pieejama;
(c) attiecībā uz trešo daļu, veiktos pasākumus, lai nodrošinātu, ka vides informācija pakāpeniski kļūst pieejama elektroniskās datu bāzēs, kuras ir viegli pieejamas sabiedrībai ar sabiedrisko telekomunikāciju tīklu palīdzību;
(d) attiecībā uz ceturto daļu, veiktos pasākumus, lai iespiestu un izplatītu nacionālos ziņojumus par vides stāvokli;
(e) veiktos pasākumus, lai izplatītu piektajā daļā minēto informāciju;
(f) attiecībā uz sesto daļu, veiktos pasākumus, lai rosinātu operatorus, kuru darbībai ir būtiska ietekme uz vidi, regulāri informēt sabiedrību par viņu darbības un produktu ietekmi uz vidi;
(g) veiktos pasākumus, lai iespiestu un izplatītu septītajā daļā minēto informāciju;
(h) attiecībā uz astoto daļu, veiktos pasākumus, lai attīstītu mehānismus, kas nodrošina pietiekošas informācijas par produktu pieejamību sabiedrībai;
(i) attiecībā uz devīto daļu, veiktos pasākumus, lai izveidotu nacionālu piesārņojuma sarakstu vai reģistru sistēmu.

	Pienākums apkopot un atjaunināt vides informāciju noteikts VAL, kā arī likumā „Par piesārņojumu”.
Vides informācija definēta VAL 1. panta 19. punktā.
Valsts pārvaldes iekārtas likuma 1. pantā definēta „publiska persona”, savukārt, VAL 10. panta pirmajā un otrajā daļā noteikts uz kādām valsts iestādēm attiecas prasības par vides informācijas pieejamības nodrošināšanu.
VAL 6. pantā skaidrots jēdziens „sabiedrība”. Šajā skaidrojumā nav ietverti diskriminējoši ierobežojumi.

	(a)
Normatīvajos aktos noteiktas kompetentās iestādes, kas atbildīgas par vides informācijas apkopošanu un izplatīšanu.
Liela daļa vides informācijas  publiski bez maksas pieejama LVĢMC. Komersantiem, kuru ražošanas apjoms un emisijas vidē pārsniedz noteiktus kritērijus, VVD reģionālās valsts vides pārvaldes, izsniedzot atļaujas piesārņojošo darbību veikšanai, nosaka pienākumu ziņot LVĢMC par ikgadējo radīto un novadīto piesārņojumu (gaisa, ūdens un atkritumu pārskati). LVĢMC uztur Piesārņoto un potenciāli piesārņoto vietu (teritoriju, grunts un gruntsūdeņu piesārņojums) reģistru, Oglekļa dioksīda emisiju un Emisijas kvotu tirdzniecības reģistrus. Gada pārskati ir publiski pieejami: https://videscentrs.lvgmc.lv/lapas/parskatu-ievadisana
Uzņēmumi, kas ražo vai ieved Latvijas teritorijā ķīmiskās vielas vai maisījumus, iesniedz VVD ikgadējus pārskatus par saražoto un ievesto ķīmisko vielu un maisījumu daudzumu. Šie pārskati tiek apkopoti datubāzē.
LVĢMC uztur oglekļa dioksīda emisiju un emisijas kvotu tirdzniecības sistēmas reģistrus, kā arī ķīmisko vielu un maisījumu datubāzi, datubāzi par ozona slāni noārdošām vielām un fluorētajām siltumnīcefekta gāzēm. LVĢMC uztur arī zemes dzīļu informācijas sistēmu, kas nodrošina plašus ģeoloģiskos datus.
Lai informētu patērētājus, Veselības inspekcija ik pēc trim gadiem sagatavo ziņojumu par dzeramā ūdens kvalitāti un drošumu un publicē to savā tīmekļvietnē.

	(a) (i)
VAL 10. pants noteic, ka valsts institūcijas atbilstoši savai kompetencei apkopo, atjauno un izplata to rīcībā esošo vides informāciju, izmantojot arī publiski pieejamas datu bāzes un tīmekļvietnes. VAL 16. pants nosaka, kāda informācija tajās iekļaujama. Atbilstoši likuma „Par īpaši aizsargājamām dabas teritorijām” 22. pantam vides institūcijas un attiecīgās pašvaldības nodrošina, lai to rīcībā esošā informācija par aizsargājamām teritorijām būtu brīvi pieejama.

	(a) (ii)
VAL 6. pants noteic, ka sabiedrība var sniegt informāciju valsts institūcijām par darbībām, kas ietekmē vides kvalitāti, kā arī ziņas par vidē novērotajām pārmaiņām šādu darbību vai pasākumu rezultātā.
Institūcijas nodrošina nepieciešamās informācijas savstarpēju apmaiņu atbilstoši normatīvo aktu, t.sk. institūciju nolikumu un informācijas apmaiņas līgumu prasībām.
Likumā „Par piesārņojumu” un MK 2009. gada 17. februāra noteikumos Nr. 158 „Noteikumi par prasībām attiecībā uz vides monitoringu un tā veikšanas kārtību, piesārņojošo vielu reģistra izveidi un informācijas pieejamību sabiedrībai” ietvertas prasības operatoriem veikt vides monitoringu un sniegt tā rezultātus valsts iestādēm un sabiedrībai.
Ir veikti pasākumi, lai izveidotu vienotu dabas datubāzi, kas nodrošinātu esošo datubāzu datu harmonizāciju. Piekļuve tiks nodrošināta iesaistītajām institūcijām un, pēc pieprasījuma, arī citām personām.
Ir pabeigts Eiropas Reģionālās attīstības fonda projekts “Īpaši aizsargājamo dabas teritoriju aizsardzības un apsaimniekošanas darbību elektronizācija”, un izveidots e-pakalpojums “Informācija par Latvijas īpaši aizsargājamām dabas teritorijām, mikroliegumiem, sugām un biotopiem”. Tas balstīts uz dabas datu pārvaldības sistēmu “Ozols”, kurā apkopota dažāda dabas aizsardzības jomai būtiska informācija.

	(a) (iii)
Informācijas izsniegšanas un izplatīšanas nodrošinājums par katastrofām notiek saskaņā ar Civilās aizsardzības un katastrofas pārvaldīšanas likumu, Valsts civilās aizsardzības plānu, pašvaldību civilās aizsardzības plāniem un MK 2017. gada 8. augusta noteikumiem Nr.  440 “Valsts agrīnās brīdināšanas sistēmas izveidošanas, darbības un finansēšanas kārtība”.
Valsts civilās aizsardzības plānā iekļauts pienākums sniegt attiecīgu informāciju, kā arī noteikta viena atbildīgā institūcija par informācijas sniegšanu ārkārtējos gadījumos, kurai attiecīgi informāciju sniedz par katru jomu atbildīgās valsts institūcijas.
Ja ir radies cilvēku dzīvībai, veselībai vai videi bīstams piesārņojums vai pastāv nopietni šāda piesārņojuma rašanās draudi, operators par to paziņo attiecīgajai Reģionālajai vides pārvaldei saskaņā ar likuma „Par piesārņojumu” 6. panta piektajai daļai un atbilstoši VAL 27., 28. un 29. pantam.
Saskaņā ar Civilās aizsardzības un katastrofas pārvaldīšanas likuma 12. panta otro daļu fiziskajām un juridiskajām personām civilās aizsardzības jomā ir tiesības saņemt agrīno brīdināšanu un ieteikumus rīcībai katastrofas vai katastrofas draudu gadījumā, kā arī katastrofas vai katastrofas draudu gadījumā saņemt palīdzību no valsts un pašvaldību institūcijām.
Ārkārtējās situācijas noteikšanu un tiesisko regulējumu nosaka likums „Par ārkārtējo situāciju un izņēmuma stāvokli’’. Šī likuma 9. panta ceturtā daļa noteic, ka sabiedriskie elektroniskie plašsaziņas līdzekļi bez maksas izziņo lēmumu par ārkārtējo situāciju, kā arī sniedz citu informāciju par ārkārtējo situāciju un ieteikumus iedzīvotāju rīcībai, ievērojot MK un atbildīgās institūcijas nosacījumus par informācijas sniegšanas kārtību un steidzamību.
Vides resorā sadarbība un informācijas apmaiņa notiek, pamatojoties arī uz attiecīgu Klimata un enerģētikas ministrijas rīkojumu.
LVĢMC saskaņā ar Valsts civilās aizsardzības plānu un starpresoru vienošanos Valsts ugunsdzēsības un glābšanas dienestam ik dienu sniedz laika apstākļu prognozes Latvijai un Rīgai, prognozējot meteoroloģiskos vai hidroloģiskos apstākļus, kas var izraisīt postījumus un avārijas, nodarot kaitējumu iedzīvotājiem, īpašumiem un videi. Papildus šī informācija tiek publicēta arī LVĢMC tīmekļvietnē, kā arī nosūtīta plašsaziņas līdzekļiem. Atbilstošā informācija tiek nosūtīta arī EUMETNET (Eiropas nacionālo meteoroloģisko dienestu tīkla) programmas EMMA (European Multi-services Meteorological Awareness) tīmekļa vietnei: https://videscentrs.lvgmc.lv/.

	(b)
Informācijas atklātības likuma 9. pants noteic, ka iestāde uzskaita informāciju, norādot informācijas grupu, nosaukumu, avotu un rekvizītus. 
MK 2020. gada 14. jūlija noteikumi Nr. 445 „Kārtība, kādā iestādes ievieto informāciju internetā” nosaka pienākumu tīmekļvietnē sniegt informāciju par pakalpojumiem un to saņemšanas kārtību, par valsts iestādi, tās funkcijām un uzdevumiem, kā arī nodrošināt iespēju meklēt nepieciešamo informāciju.
VAL 10. panta pirmā daļa nosaka vides informācijas turētājiem pienākumu nodrošināt sabiedrībai iespēju saņemt to rīcībā esošo un pieejamo vides informāciju, t.sk. par valsts institūcijas kontrolētām darbībām vides aizsardzībā, par izsniegtām atļaujām un šo atļauju saturu, informāciju par drošības pasākumiem. 
Pastāv DAP uzturētā bioloģiskās daudzveidības informācijas apmaiņas sistēma.
Atvērto datu portāls nodrošina piekļuvi 17 VVD atvērto datu kopām, tostarp informācijai par VVD izsniegtajām atļaujām un licencēm, kā arī meža inventarizācijas datiem no Valsts meža reģistra.

	(c)
VAL 10. panta trešajā daļā un 16. pantā noteikts, ka valsts institūcijas atbilstoši savai kompetencei izveido un aktualizē publiski pieejamas bezmaksas datu bāzes, reģistrus un tīmekļa vietnes, un publicē tajās ziņojumus par vides stāvokli un vides aizsardzības regulējošos normatīvos aktus.
VVD informācijas sistēma TULPE (www.vvd.gov.lv/e-pakalpojumi/) sāka darboties 2013. gada 1. janvārī, nodrošinot e-pakalpojumu platformas izveidi un sekmējot ar informācijas un komunikācijas tehnoloģijām atbalstītu VVD vides pakalpojumu sniegšanas infrastruktūras attīstību. Sistēma paredz iespēju iesniegumus noteiktu dokumentu saņemšanai iesniegt elektroniskā veidā un nodrošina arī turpmāko saziņu ar klientu, izmantojot elektronisko pastu.
Informācija par vides kvalitāti pieejama elektroniskā veidā arī LVĢMC tīmekļvietnē.
Informācija par vides aizsardzības aktivitātēm aizsardzības sektorā tiek apkopota un publicēta Aizsardzības ministrija tīmekļvietnē: http://www.mod.gov.lv sadaļā „Par Aizsardzības nozari/Vides aizsardzība”.
Pārskata periodā ir izstrādāta lietotne “Mednis”, lai veicinātu informācijas apmaiņu starp Valsts meža dienestu, medību tiesību lietotājiem un plašāku sabiedrību medībām saistītos procesos.

	(d)
VAL 10. panta trešā daļa noteic, ka valsts institūcijas atbilstoši savai kompetencei sagatavo un publicē ziņojumus par vides stāvokli. Savukārt VAL 10.panta sestajā daļā noteikts, ka sabiedrībai pieejamās datu bāzēs iekļauj pārskatus par vides stāvokli. 
LVĢMC publicē tīmekļvietnē un izplata ikgadējos un četru gadu perioda pārskatus par vides kvalitāti, slodzēm vidē, kā arī Latvijas ilgtspējīgas attīstības indikatoru pārskatus.

	(e)
MK tīmekļvietnē publiski pieejami izstrādātie tiesību aktu un politikas plānošanas dokumentu projekti, kā arī informācija par to procesuālo virzību. Saeimas tīmekļvietnē publiski pieejami visi izstrādātie likumprojekti un informācija par to izskatīšanas gaitu.
VAL 16. panta pirmajā daļā noteikts, ka sabiedrībai pieejamās datu bāzēs iekļauj vides normatīvos aktus, kā arī starptautiskos līgumus un Eiropas Savienības normatīvos aktus, vides politikas dokumentus un to īstenošanas ziņojumus.
Normatīvie akti ir plaši un viegli pieejami tīmekļvietnē arī bezmaksas: www.likumi.lv. Vides un dabas jomas normatīvie akti ir pieejami arī attiecīgo iestāžu tīmekļvietnēs.

	(f)
VAL 38., 39. pants nosaka brīvprātīgus vides pārvaldības pasākumus: ekomarķējuma un vides pārvaldības un audita sistēmu ieviešanu, kas nodrošina arī labāku sabiedrības informēšanu par operatora darbību, kā arī informāciju par produktu. VPVB tīmekļvietnē http://www.vpvb.gov.lv/lv/ekomarkejums/informacija pieejama informācija par Eiropas Ekomarķējumu un tā ieviešanu Latvijā.
Likuma „Par piesārņojumu” 6. panta trešā daļa operatoram nosaka pienākumu sniegt informāciju vides aizsardzības institūcijām un sabiedrībai par atļaujā noteiktā monitoringa rezultātiem un piesārņojošās darbības ietekmi uz cilvēku veselību un vidi.
Publiskie pārskati ir pieejami LVĢMC tīmekļvietnē https://videscentrs.lvgmc.lv/ sadaļā “Vide”.

	(g)
Valsts iestādes ikgadējos publiskajos pārskatos sniedz informāciju par sadarbību ar sabiedrību dažādu vides jautājumu risināšanā, kā arī veiktajiem sabiedrības informēšanas un izglītošanas pasākumiem. Publiskie pārskati tiek publicēti un ievietoti attiecīgo iestāžu tīmekļvietnēs.
Latvijas Lauku konsultāciju un izglītības centrs sniedz konsultācijas visos Latvijas novados par vidi saudzējošas lauksaimniecības jautājumiem.
LLKC Meža konsultāciju pakalpojumu centrs izdod informatīvo izdevumu „Čiekurs” (vienu reizi ceturksnī). Izdevums pieejams arī elektroniski MPKC tīmekļvietnē:  https://llkc.lv/mezsaimnieciba/.
Valsts meža dienesta darbinieki regulāri konsultē meža īpašniekus, izdod informatīvus materiālus.
DAP izplata informāciju par dabas izglītības pasākumiem, dabas aizsardzības jomas aktualitātēm, analītiskus rakstus par dabas aizsardzības tendencēm, pētījumiem un projektiem.
LVĢMC un Latvijas Hidroekoloģijas institūts publicē faktus un faktu analīzi to tīmekļa vietnēs.
Latvijas Lauku konsultāciju un izglītības centrs visos Latvijas reģionos sniedz konsultācijas par videi draudzīgas saimniekošanas praksēm.
Latvijas Lauku konsultāciju un izglītības centra Meža konsultāciju pakalpojumu centrs reizi ceturksnī izdod informatīvo žurnālu “Čiekurs”. Pieejams: https://llkc.lv/mezsaimnieciba/
.

	(h)
Videi draudzīgu produktu izvēli sekmē: Eiropas Savienības ekomarķējums; tīrās tehnoloģijas; dažādi produktu marķējumi. Komersantu, kas ir vērsts uz ilgtspējīgu attīstību, var atpazīt pēc sertifikācijas kvalitātes un vides vadības sistēmās (ISO 9001 un ISO 14001).
Pārtikas un veterinārā dienesta tīmekļa vietnē pieejama informācija par pārtikas produktiem, jauno pārtiku, pārtikas piedevām.
Visām ķīmiskām vielām un maisījumiem ir jābūt etiķetei, kurā ir pamatinformācija par attiecīgo vielu vai maisījumu, t.sk. vides bīstamības informācija atbilstoši Eiropas Parlamenta un Padomes 2008. gada 16. decembra Regulai (EK) Nr. 1272/2008 par vielu un maisījumu klasificēšanu, marķēšanu un iepakošanai un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006.
Ģenētiski modificēto organismu (turpmāk – ĢMO)aprites likuma 26.¹ pants noteic, ka pārtikas produktus, kuri satur ĢMO, sastāv vai ir iegūti no tiem, tirdzniecības vietās pārdošanai novieto savrup tādā veidā, lai tie būtu viegli identificējami.
Ķīmisko vielu likuma 14¹. un 20. pants nosteic, ka drošības datu lapas ķīmiskajām vielām un maisījumiem jāizstrādā saskaņā ar Eiropas Savienības Regulu Nr. 1907/2006 (31. pants un II pielikums). Tās jānodrošina patērētājiem, lai veicinātu pareizu un videi draudzīgu lietošanu un novērstu iespējamo negatīvo ietekmi uz vidi.
Kopš 2021. gada 1. februāra Latvijā darbojas depozīta sistēma iepakojumam, kurā tiek izmantots īpašs marķējums, kas norāda uz savākšanas un pārstrādes iespējām. Pārējam iepakojumam ir marķējums, kas identificē materiālu un tā pārstrādes iespējas.
BIOR institūts publicē informāciju par atļaujām ģenētiski modificētu mikroorganismu ierobežotai izmantošanai, eksperimentālām izplatīšanām un ĢMO laišanai tirgū (izņemot atļaujas, kas izsniegtas saskaņā ar Regulu Nr. 1829/2003). Papildus tam pārtikai, kas satur ĢMO, jābūt izvietotai atsevišķi veikalos, lai to varētu viegli identificēt.

	(i)
Latvijas Republika Konvencijas Protokolam par piesārņojošo vielu un izmešu pārneses reģistriem (Kijevas protokols) pievienojusies 2008. gada 21. februārī, Saeimai pieņemot likumu „Par Konvencijas par pieeju informācijai, sabiedrības dalību lēmumu pieņemšanā un iespēju griezties [vērsties] tiesu iestādēs saistībā ar vides jautājumiem Protokolu par piesārņojošo vielu un izmešu pārneses reģistriem”.
Latvijas Piesārņojošo vielu reģistrs (turpmāk – Reģistrs) ir pieejams VVD tīmekļvietnē: https://pvps.vvd.gov.lv.
Reģistrā ietverti dati un informācija par piesārņojumu, ko vidē novada lielākie piesārņotāji – operatori, kuriem ir izsniegtas atļaujas A un B kategorijas piesārņojošo darbību veikšanai.

	Aprakstiet, kādi šķēršļi radušies kādas 5. panta daļas ieviešanā.

	
Vides aizsardzības iestādēm ne vienmēr ir pilnvērtīgi nodrošināta moderno tehnoloģiju pieejamība.

	Sniedziet turpmāk informāciju par praktisko nosacījumu piemērošanu par vides informācijas apkopošanu un izplatīšanu, piemēram, vai ir pieejama statistika par publicēto informāciju?

	Finansiālu palīdzību vides informācijas sagatavošanā un sabiedrības informēšanā sniedz Latvijas vides aizsardzības fonds, atbalstot projektus par vides izglītību un audzināšanu.
Informācijas gatavošanā, uzglabāšanā un izplatīšanā svarīga loma ir arī augstākās izglītības un zinātnes institūciju bibliotēkām. 
Izveidojusies stabila sadarbība starp valsts televīzijas Izglītojošo raidījumu redakciju un Vides filmu studiju.
Latvijas iedzīvotājiem līdzās regulārajai presei un televīzijai pieejami arī specializēti izdevumi un TV raidījumi par vidi, piemēram, žurnāls „Vides Vēstis” un Vides filmu studijas TV raidījumi. 
Veselības inspekcija un peldvietas īpašnieks nodrošina sabiedrības informēšanu par peldvietas ūdens kvalitāti.
Papildus informācija par Konvencijas 5. pantu ir pieejama iepriekš minētajās vietās.

	Norādiet attiecīgās tīmekļvietnes, ja tādas ir:

	www.mk.gov.lv; www.kem.gov.lv; www.saeima.lv; www.mod.gov.lv; www.likumi.lv; www.varam.gov.lv; www.daba.gov.lv; www.vpvb.gov.lv; www.vvd.gov.lv; www.dabasmuzejs.gov.lv; www.getlini.lv; www.pvd.gov.lv; www.lhei.lv; www.vi.gov.lv; www.videscentrs.lvgmc.lv; www.vmd.gov.lv; www.pvd.gov.lv; https://llkc.lv/mezsaimnieciba/
 www.zm.gov.lv; www.lvmgeo.lv



6. pants
	Uzskaitiet likumdošanas, normatīvos un citus pasākumus, kas ievieš 6. pantā minētos nosacījumus par sabiedrības dalību lēmumu pieņemšanā par noteiktām darbībām.
Izskaidrojiet, kā katra 6. panta daļa ir ieviesta. Aprakstiet attiecīgo 2. panta definīciju un 3. panta devītajā daļā minētās nediskriminēšanas prasības pārņemšanu. Arī, un detalizēti, aprakstiet;
(a) attiecībā uz pirmo daļu, veiktos pasākumus, lai nodrošinātu, ka:
(i) sestās daļas nosacījumi tiek piemēroti attiecībā uz lēmumiem par to, vai atļaut Konvencijas I pielikumā minētās ierosinātās darbības;
(ii) sestās daļas nosacījumi tiek piemēroti lēmumiem par ierosinātu darbību, kas nav minēta I pielikumā, kam var būt būtiska ietekme uz vidi;
(b) veiktos pasākumus, lai nodrošinātu, ka ieinteresētā sabiedrība tiek informēta agri vides lēmuma pieņemšanas procedūrā un adekvātā, laicīgā un efektīvā veidā par otrajā daļā minētajiem jautājumiem;
(c) veiktos pasākumus, lai nodrošinātu sabiedrības līdzdalības procedūras termiņu atbilstību trešās daļas prasībām:
(d) attiecībā uz ceturto daļu, veiktos pasākumus, lai nodrošinātu agru sabiedrības līdzdalību;
(e) attiecībā uz piekto daļu, veiktos pasākumus, lai rosinātu pieteikumu iesniedzējus identificēt ieinteresēto sabiedrību, iesaistīties diskusijās un sniegt informāciju par sava pieteikuma mērķi pirms iesniegt pieteikumu atļaujas saņemšanai;
(f) attiecībā uz sesto daļu, veiktos pasākumus, lai nodrošinātu, ka:
(i) atbildīgā valsts iestāde sniedz ieinteresētajai sabiedrībai visu informāciju saistībā ar 6.pantā minētā lēmuma pieņemšanu, kas pieejama sabiedrības līdzdalības procedūras laikā;
(ii) detalizēti, kompetentā valsts iestāde sniedz ieinteresētajai sabiedrībai šajā daļā uzskaitīto informāciju;
(g) attiecībā uz septīto daļu, veiktos pasākumus, lai nodrošinātu, ka sabiedrības līdzdalības procedūra ļauj sabiedrībai iesniegt komentārus, informāciju, analīzes vai viedokļus, ko tā uzskata par saistītu ar ierosināto darbību;
(h) attiecībā uz astoto daļu, veiktos pasākumus, lai nodrošinātu, ka lēmumā pietiekoši tiek ņemti vērā sabiedrības līdzdalības rezultāti;
(i) attiecībā uz devīto daļu, veiktos pasākumus, lai nodrošinātu sabiedrības pietiekošu informēšanu par lēmumu saskaņā ar atbilstošām procedūrām;
(j) attiecībā uz desmito daļu, veiktos pasākumus, lai nodrošinātu, ka valsts iestāde, pārskatot vai atjaunojot pirmajā daļā minētās darbības nosacījumus, piemēro otrās līdz devītās daļas nosacījumus, veicot nepieciešamās izmaiņas un ja tas ir atbilstoši;
(k) attiecībā uz vienpadsmito daļu, veiktos pasākumus, lai piemērotu 6. panta nosacījumus, pieņemot lēmumus, vai atļaut izplatīt vidē ģenētiski modificētus organismus.

	Sabiedrības līdzdalību paredz VAL, likums “Par piesārņojumu”, likums “Par ietekmi uz vidi”, MK 2004. gada 23. marta noteikumi Nr. 157 “Kārtība, kādā veicams ietekmes uz vidi stratēģiskais novērtējums”, MK 2015. gada 13. janvāra noteikumi Nr. 18 “Kārtība, kādā novērtē paredzētās darbības ietekmi uz vidi”, MK 2015. gada 27. janvāra noteikumi Nr. 30 “Kārtība, kādā Valsts vides dienests izdod tehniskos noteikumus paredzētajai darbībai, ja nav nepieciešams veikt ietekmes uz vidi novērtējumu”, MK 2010. gada 30. novembra noteikumi Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”, MK 2016. gada 1. marta noteikumi Nr. 131 “Rūpniecisko avāriju riska novērtēšanas kārtība un riska samazināšanas pasākumi”, MK 2011. gada 19. aprīļa noteikumi Nr. 300 “Kārtība, kādā novērtējama ietekme uz Eiropas nozīmes īpaši aizsargājamo dabas teritoriju (NATURA 2000)”, MK 2007. gada 9. oktobra noteikumi Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”, MK 2014. gada 14  oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem”, MK 2014. gada 7. janvāra noteikumi Nr. 16 “Trokšņa novērtēšanas un pārvaldības kārtība”, Teritorijas attīstības plānošanas likums, MK 2014. gada 2. septembra noteikumi Nr. 530 “Dzelzceļa būvnoteikumi”, MK 2013. gada 30. aprīļa noteikumi Nr. 240 “Vispārīgie teritorijas plānošanas, izmantošanas un apbūves noteikumi”, un MK 2014. gada 28. oktobra noteikumi Nr. 671 “Būvniecības ieceres publiskas apspriešanas kārtība” (turpmāk šajā sadaļā atsauces uz minētajiem MK noteikumiem lietotas, norādot noteikumu numuru).
Latvijas normatīvie akti regulē arī gadījumus, kad plānotajai darbībai Latvijā var būt pārrobežu ietekme.

	(a)
VAL 8. un 12. pantā noteikts, ka valsts institūcijas veic nepieciešamos pasākumus, lai sabiedrības daļai, kas vēlas iesaistīties lēmumu pieņemšanas procesā, savlaicīgi tiktu sniegta lēmumu pieņemšanai nepieciešamā informācija.

	(a)(i)
Konvencijas 6. panta prasības Latvijā ietvertas divās savstarpēji saistītās procedūrās, kurās pieņem lēmumus attiecībā uz Konvencijas I pielikumā minētajām darbībām:
1) IVNL nosaka, kādām darbībām jāveic IVN, un detalizēti, kopā ar MK noteikumiem Nr. 18 regulē sabiedrības līdzdalības procesu,
2) likums „Par piesārņojumu” un MK noteikumi Nr. 1082 nosaka piesārņojošās darbības atļaujas saņemšanas, t.sk. sabiedrības iesaistīšanas, kārtību Konvencijas I pielikumā minētajām darbībām.

	(a)(ii)
Ietekmes uz vidi novērtējuma likuma 4. pants nosaka, ka ietekmes uz vidi novērtējums ir nepieciešams arī tad, ja to paredz starptautiskie līgumi vai pieprasa atbildīgā iestāde:
(a) ņemot vērā sākotnējā izvērtējuma rezultātus;
(b) ja viena vai vairākas paredzētās darbības ietekmē vienu teritoriju, ņemot vērā to kopējo un savstarpējo ietekmi.
MK noteikumi Nr. 300 paredz īpašu kārtību to darbību novērtēšanai, kuru īstenošanai nav nepieciešams ietekmes uz vidi novērtējums saskaņā ar likumu “Par ietekmi uz vidi”.
Saskaņā ar likuma “Par piesārņojumu” 27. pantu gadījumos, kas noteikti MK noteikumos, B kategorijas atļaujas pieteikums (piemēram, atkritumu sadedzināšanas iekārtām vai gadījumos, kad reģionālā vides pārvalde secina, ka darbība var radīt būtisku negatīvu ietekmi uz vidi) ir publiski pieejams, lai sabiedrība varētu izteikt viedokli par atļaujas izsniegšanu.
Sabiedrības līdzdalība ir paredzēta arī lēmumu pieņemšanā par būvniecību, ja tā var radīt būtisku ietekmi uz vidi (Būvniecības likuma 12. panta pirmā un otrā daļa). Kārtība, kādā organizējama būvniecības ieceres publiskā apspriešana, ja nav nepieciešams veikt ietekmes uz vidi novērtējumu, noteikta MK noteikumos Nr. 331.
Saskaņā ar Būvniecības likuma 12. pantu pašvaldībai, pirms tā pieņem lēmumu par būvniecību, jānodrošina publiskā apspriešana par paredzēto būvniecību, ja būvniecība:
(a) būtiski pasliktina iedzīvotāju dzīves apstākļus;
(b) būtiski samazina nekustamā īpašuma vērtību; 
(c) būtiski ietekmē vidi, taču saskaņā ar Ietekmes uz vidi novērtējuma likumu šai būvniecībai nav nepieciešams veikt ietekmes uz vidi novērtējumu.
Saskaņā ar Būvniecības likuma 13  panta sesto daļu būvniecības ierosinātājam trīs dienu laikā pēc būvatļaujas saņemšanas ir pienākums informēt par saņemto būvatļauju to nekustamo īpašumu īpašniekus (vai tiesiskos valdītājus), kuru īpašumi robežojas ar zemes vienību, kurā atļauta būvniecība, nosūtot rakstisku paziņojumu ierakstītā vēstulē uz viņu deklarēto dzīvesvietas adresi vai juridisko adresi. Tāpat būvniecības ierosinātājam uz zemesgabala jāuzstāda būvtāfele.


	(b)
Ikviens ir tiesīgs piedalīties sabiedriskajā apspriešanā un izteikt savu viedokli. Projekta ierosinātāja uzdevums ir izvērtēt sabiedrības viedokli par plānoto darbību. 
Saskaņā ar likumu “Par ietekmi uz vidi” un MK noteikumiem Nr. 18 pirms projekta apstiprināšanas procedūras sabiedrība tiek informēta par:
1) sākotnējā IVN rezultātiem;
2) IVN procedūras piemērošanu projektam;
3) IVN ziņojumu (ziņojums pieejams tīmekļvietnē un papīra formātā) un iespējām ar to iepazīties un iesniegt priekšlikumus, kā arī par sabiedrisko apspriešanu;
4) VPVB sniegto atzinumu par ziņojumu, kas ir arī publiski pieejams VPVB tīmekļvietnē.
Informācija tiek publicēta ierosinātāja vai tā pilnvarotas personas tīmekļvietnē un pašvaldības tīmekļvietnē. 
Informācija tiek publicēta vismaz vienā pašvaldības izdotajā laikrakstā vai citā vietējā laikrakstā. Individuāli tiek informēti tie nekustamo īpašumu īpašnieki (valdītāji), kuru nekustamie īpašumi robežojas ar paredzētās darbības teritoriju. VPVB ir izveidojis NVO sarakstu, kuras izteikušas interesi saņemt informāciju par jauniem pieteikumiem. 
Piesārņojošas darbības atļaujas izsniegšanas procedūrā, atbilstoši likuma „Par piesārņojumu” un MK noteikumu Nr. 1082 nosacījumiem sabiedrības informēšanas un līdzdalības procedūra ir līdzīga. Par pieteikumu A kategorijas vai, noteiktajos gadījumos, B kategorijas atļaujas saņemšanai 7 dienu laikā sabiedrību informē:
publiski – nodrošinot iespēju saņemt informāciju operatora birojā un vietējā pašvaldībā, ievietojot iesniegumu VVD tīmekļvietnē;
individuāli – nosūtot paziņojumus īpašniekiem (valdītājiem), kuru nekustamie īpašumi robežojas ar pieteiktās piesārņojošās darbības vietu vai atrodas tās tiešas ietekmes zonā;
oficiālajā izdevumā, kā arī vismaz vienā vietējā laikrakstā;
tīmekļa vietnē – operatora vai attiecīgās pārvaldes tīmekļvietnē;
· par jaunām piesārņojošām darbībām – arī Latvijas radio pirmajā programmā vai vietējā radio. 
· darbības ierosinātājam ir pienākums atļaujas izsniegšanas procedūras laikā organizēt sabiedrisko apspriešanu.
Pašvaldība savā tīmekļvietnē vai vietējā laikrakstā publicē informāciju par būvniecības publiskās apspriešanas uzsākšanu, kā arī informē par iespēju iepazīties ar publiskajai apspriešanai nodoto informāciju.
VAL 6. pants nosaka ikvienai privātpersonai, kā arī personu apvienībām, organizācijām un grupām vispārējas tiesības vides jomā. Ieinteresētā sabiedrība netiek specifiski definēta. 
Ja IVN procesā nav veikta sabiedrības informēšana un nav notikusi sabiedriskā apspriešana atbilstoši MK noteiktajai kārtībai, kompetentā institūcija nosūta noslēguma ziņojumu ierosinātājam pārstrādāšanai, norādot novēršamās nepilnības, vai arī uzdod ierosinātājam nodrošināt sabiedrības informēšanu un sabiedrisko apspriešanu. Ikvienai personai ir tiesības apstrīdēt jebkuru saskaņā ar IVNL pieņemtu lēmumu, arī darbību vai bezdarbību, ja ar to ir pārkāptas vai ignorētas normatīvajos aktos noteiktās sabiedrības tiesības uz informāciju vai līdzdalību IVN procesā atbilstoši IVNL 20. un 26. pantam.

	(c)
Sabiedrības līdzdalības pasākumiem attiecīgajos normatīvajos aktos ir noteikti konkrēti termiņi gan IVN procesā, gan atļaujas izsniegšanas procesā. 
IVN gaitā sabiedrība tiek informēta divas reizes: sākotnējās sabiedriskās apspriešanas laikā divdesmit dienu laikā, savukārt IVN ziņojuma sabiedriskajā apspriešanā trīsdesmit dienu laikā sabiedrībai ir tiesības iesniegt priekšlikumus vai viedokli. Sabiedrisko apspriešanu rīko ne ātrāk kā septiņas dienas pēc paziņojuma publicēšanas laikrakstā un ne vēlāk kā 10 dienas pirms sabiedrības priekšlikumu iesniegšanai noteiktā termiņa beigām.
Atļaujas nosacījumu apspriešanas gaitā sabiedrība trīsdesmit dienu laikā pēc paziņojuma publicēšanas dienas reģionālajā vides pārvaldē var rakstiski iesniegt savus priekšlikumus vai viedokli par atļaujas izsniegšanu vai tās nosacījumiem.

	(d)
Saskaņā ar normatīvo aktu prasībām sabiedrībai ir tiesības saņemt informāciju un izteikt viedokli divos IVN posmos — sākotnējās sabiedriskās apspriešanas un noslēguma ziņojuma sabiedriskās apspriešanas laikā. Sabiedrībai ir arī tiesības izteikt viedokli būvniecības ieceres un piesārņojošas darbības atļaujas sabiedriskās apspriešanas laikā.
Interesētās NVO, kas pieteikušās (VPVB), informētas, tiklīdz tiek uzsākta IVN procedūra. Piegulošo zemju īpašnieki tiek informēti un aicināti individuāli izteikt viedokli par paredzētajām darbībām.

	(e)
Izstrādātājs ir atbildīgs par sabiedrības informēšanu un sabiedrisko apspriešanu organizēšanu IVN un atļaujas pieteikuma izvērtēšanas procesos.
Pirms atļaujas pieteikuma iesniegšanas darbības veicējam ir jāveic IVN, tajā skaitā jānosaka sniedzamā informācija un jāveic sabiedrības, kuru tas skar, konsultēšana saskaņā ar Ietekmes uz vidi novērtējuma likumu.
Saskaņā ar MK noteikumiem Nr. 91 NVO, kuras ir ieinteresētas noteiktās teritorijās plānotajās darbībās, var pieteikties Reģionālajā vides pārvaldē, lai saņemtu aktuālu informāciju.

	(f)
Valsts pārvaldes iestādē iesniegtā informācija ir pieejama sabiedrībai saskaņā ar Informācijas atklātības likumu, VAL, likumu „Par piesārņojumu”, IVNL.
Nav bijuši gadījumi, kad IVN dokumentācijai būtu noteikta ierobežota pieejamība,  pamatojoties uz komercnoslēpuma statusu vai intelektuālā īpašuma tiesībām.

	(f)(i)
IVN informācijas pieejamību nodrošina: 1) IVNL prasība sniegt attiecīgu informāciju sabiedrībai un konkrētiem ieinteresētajiem iedzīvotājiem 2) likums „Par piesārņojumu”, nosakot, ka iesniegtais pieteikums un ar to saistītie dokumenti ir pieejami sabiedrībai (27.pants), kā arī MK noteikumi Nr. 1082, kas papildus noteic, kāda informācija jāsniedz sabiedrībai, t.sk. tā, kas valsts iestādei kļuvusi zināma pēc sabiedrības informēšanas vai pēc sabiedriskās apspriešanas (III nodaļa).

	(f)(ii)
skat. f(i)

	(g)
Gan IVN procedūra, gan atļaujas izsniegšanas kārtība paredz sabiedrības tiesības bez jebkādiem ierobežojumiem iesniegt ieteikumus vai viedokļus noteiktajos termiņos vai sabiedrisko apspriešanu laikā (Likuma “Par piesārņojumu” 27. un 28. pants; MK noteikumi Nr. 1082; likums “Par ietekmi uz vidi”; MK noteikumi Nr. 83).
Ikvienam sabiedriskās apspriedes dalībniekam IVN procesa gaitā desmit dienu laikā pēc sanāksmes ir tiesības rakstiski iesniegt atsevišķu viedokli par sanāksmes protokolā ietverto informāciju.
Atbildīgajai iestādei ir tiesības nosūtīt IVN ziņojumu atpakaļ un pienākums pieprasīt sabiedrības informēšanu un sabiedrisko apspriešanu, ja tā nav veikta.

	(h)
Saskaņā ar normatīvo aktu prasībām sabiedrības viedokļi ir jāizvērtē un pienācīgi jāiekļauj IVN ziņojumā. IVN ziņojumā jāiekļauj pārskats par sabiedrības līdzdalības pasākumiem un iesniegtajiem priekšlikumiem, norādot, kā šie priekšlikumi ir ņemti vērā.
VAL 12. panta sestā un septītā daļa noteic, ka valsts institūcijām lēmumu pieņemšanas procesā jāizvērtē sabiedrības viedoklis un jālīdzsvaro individuālās tiesības un intereses ar sabiedrības ieguvumiem un zaudējumiem, ievērojot ilgtspējīgas attīstības principus.
Saskaņā ar likuma “Par ietekmi uz vidi” 3. pantu lēmumi ir pieņemami, ņemot vērā sabiedrisko apspriešanu laikā saņemtos priekšlikumus. Šī likuma 22. pants papildus noteic, ka lēmumam par paredzētās darbības akceptēšanu jābūt pieņemtam, ņemot vērā arī sabiedrības viedokli.
Saskaņā ar likuma “Par piesārņojumu” 28. panta sesto daļu pirms atļaujas izsniegšanas reģionālajai vides pārvaldei ir jāizvērtē sabiedriskās apspriešanas laikā saņemtie priekšlikumi.
IVN un atļaujas izsniegšanas procesa laikā izstrādātājam ir pienākums sagatavot un iesniegt atbildīgajai iestādei ziņojumu par sabiedrisko apspriešanu un tās rezultātiem, pievienojot rakstiski saņemtos priekšlikumus.
Iestāde var uzlikt par pienākumu izstrādātājam grozīt paredzēto darbību, ņemot vērā sabiedriskās apspriešanas laikā paustos sabiedrības viedokļus.
Saskaņā ar MK noteikumu Nr. 1082 48. punktu, ja informētās institūcijas vai sabiedrība iesaka atteikt atļaujas izsniegšanu piesārņojošai darbībai, reģionālā vides pārvalde izdod atļauju vai pieņem pamatotu lēmumu par atteikumu to izsniegt tikai pēc tam, kad darbības veicējam ir bijusi iespēja vismaz 14 dienu laikā sniegt rakstisku paskaidrojumu.

	(i) 
IVNL 20.pantā noteikts, ka kompetentā institūcija vismaz vienā pašvaldības izdotā laikrakstā vai citā vietējā laikrakstā publicē paziņojumu par to, ka ir sniegts atzinums par IVN noslēguma ziņojumu un informē par iespēju iepazīties ar abiem dokumentiem (pieejama arī VPVB tīmekļvietnē). Savukārt IVNL 23. panta otrajā daļā ietverts pienākums attiecīgajai institūcijai triju dienu laikā pēc lēmuma pieņemšanas to ievietot savā tīmekļvietnē (ja tāda ir) un piecu darbdienu laikā nosūtīt publicēšanai vismaz vienā pašvaldības izdotajā laikrakstā vai citā vietējā laikrakstā. Publikācijā norāda valsts institūciju vai vietējo pašvaldību, kur ieinteresētās personas var iepazīties ar lēmuma saturu, lēmuma pamatojumu un informāciju par sabiedriskās apspriešanas procesu, kā arī pasākumiem, kas tiks veikti, lai novērstu vai samazinātu nelabvēlīgo ietekmi uz vidi.
MK noteikumu Nr. 1082 VI nodaļā noteikts, ka gadījumos, ja notikusi sabiedriskā apspriešana, operators astoņu dienu laikā no dienas, kad reģionālā vides pārvalde izsniegusi vai pagarinājusi atļauju, vai mainījusi atļaujā noteiktos nosacījumus, informē sabiedrību par piesārņojošo darbību, novietojot paredzētās piesārņojošās darbības vietā un pie attiecīgās pašvaldības ēkas paziņojumu un individuāli nosūtot paziņojumus īpašniekiem, kuru nekustamie īpašumi robežojas ar darbības vietu vai atrodas tās tiešas ietekmes zonā.

	(j)
Likums „Par piesārņojumu” un MK noteikumi Nr. 1082 paredz sabiedrības līdzdalības iespējas un procedūras kārtību arī gadījumos, ja atļauja tiek atjaunināta vai pārskatīta, tai skaitā, ja kompetentā institūcija darbības izmaiņu atzinusi par būtisku. Darbības izmaiņas, kuru rezultātā iekārtas darbības rādītāji pārsniedz likuma pielikumos minētos rādītājus, ir būtiskas izmaiņas.
Tāpat arī IVNL un MK noteikumos Nr. 18 ietverti nosacījumi sabiedrības līdzdalībai gadījumos, ja tiek plānotas pārmaiņas darbībās, kas saistītas ar IVNL 1. pielikumā minētajiem objektiem (darbības, kurām veicams IVN), ja šīs pārmaiņas atbilst noteiktajām robežvērtībām.

	(k)
Skat. šā ziņojuma sadaļu par Konvencijas 6.' pantu un I' pielikumu.

	Aprakstiet, kādi šķēršļi radušies kādas 6. panta daļas ieviešanā.

	Lai gan Latvijas normatīvie akti nodrošina sabiedrībai iespējas piedalīties lēmumu pieņemšanā vides jautājumos, iedzīvotāji ne vienmēr apzinās savas tiesības un iespējas. 
VKP ieskatā, iedzīvotāju līdzdalību IVN procesā nereti apgrūtina nekvalitatīvi sagatavots IVN ziņojums, piemēram, nepilnīgi aprakstot paredzamās ietekmes un sabiedriskās apspriešanas sanāksmes laikā sniedzot tikai virspusēju informāciju. Ja ziņojums vēlāk tiek pilnveidots pēc VPVB norādījumiem, ne vienmēr tas tiek vēlreiz atsevišķi apspriests ar iedzīvotājiem.

	Sniedziet turpmāk informāciju par praktisko nosacījumu piemērošanu sabiedrības līdzdalībai lēmumu pieņemšanā par noteiktām darbībām saskaņā ar 6. pantu, piemēram, vai ir pieejama statistika vai cita informācija par sabiedrības līdzdalību lēmumu pieņemšanā par noteiktām darbībām vai par lēmumiem, kam nav jāpiemēro šī panta nosacījumi ierosinātām darbībām nacionālās aizsardzības mērķiem.

	Īstenota labvēlīga un konstruktīva VPVB sadarbība ar NVO, informējot tās par saņemtajiem pieteikumiem. Līdzīga sadarbība tiek veidota starp VVD Reģionālajām vides pārvaldēm un attiecīgajā reģionā aktīvām NVO.

	Norādiet attiecīgo tīmekļvietņu adreses, ja tādas ir:

	www.varam.gov.lv; www.vpvb.gov.lv; www.pvd.gov.lv; www.em.gov.lv; www.videscentrs.lvgmc.lv. 



7. pants
	Uzskaitiet attiecīgās veiktās praktiskās un/vai citas darbības, lai sabiedrība varētu piedalīties ar vidi saistītu plānu un programmu izstrādes procesā. Aprakstiet attiecīgo 2. panta definīciju un 3. panta devītajā daļā minētās nediskriminēšanas prasības pārņemšanu.

	Spēkā ir normatīvais regulējums, kas nodrošina pienākumus un kārtību sabiedrības iesaistei vides plānošanas un programmu izstrādes procesā. Šim nolūkam ir pieņemti un pilnveidoti šādi normatīvie akti: Vides aizsardzības likums, likums “Par ietekmi uz vidi”un MK 2004. gada 23. marta noteikumi Nr. 157 “Kārtība, kādā veicams ietekmes uz vidi stratēģiskais novērtējums”, Attīstības plānošanas sistēmas likums, Sabiedriskā labuma organizāciju likuma VI nodaļa, MK 2021. gada 7. septembra noteikumi Nr. 606 “Ministru kabineta kārtības rullis”, Teritorijas attīstības plānošanas likums, MK 2014. gada 14. oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem”, kuros detalizēti noteikta sabiedrības iesaistes kārtība pašvaldības teritorijas plānošanā, MK 2013. gada 30. aprīļa noteikumi Nr. 240 “Vispārīgie teritorijas plānošanas, izmantošanas un apbūves noteikumi”, MK 2013. gada 16. jūlija noteikumi Nr. 402 “Noteikumi par plānošanas reģionu teritorijas attīstības plānošanas dokumentiem”, MK 2014. gada 17. janvāra noteikumi Nr. 16 “Trokšņa novērtēšanas un pārvaldības kārtība”, MK 2007. gada 9. oktobra noteikumi Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”, MK 2024. gada 15. oktobra noteikumi Nr. 639 “Sabiedrības līdzdalības kārtība attīstības plānošanas procesā”, MK 2014. gada 2. decembra noteikumi Nr. 737 “Attīstības plānošanas dokumentu izstrādes un ietekmes izvērtēšanas noteikumi” un MK 2021. gada 7. septembra rīkojums Nr. 617 “Noteikumi par sākotnējās ietekmes novērtējuma veikšanas kārtību normatīvo aktu projektiem”.
(Turpmāk šajā sadaļā atsauces uz minētajiem normatīvajiem aktiem lietotas, norādot to numuru.)
Saskaņā ar VAL 14. pantu darbojas VKP, kas apvieno vides jautājumu risināšanā aktīvo sabiedrisko organizāciju un profesionālo asociāciju pārstāvjus. Tādējādi valsts institūcijām ir konkrēts adresāts, kuram nosūtīt vai prezentēt izstrādātos dokumentu projektus.
Viedās administrācijas un reģionālās attīstības ministrijas tīmekļvietnē ievietotais darba plāns gadam ietver plānoto dokumentu uzskaitījumu ar konkrētu izpildes laiku un atbildīgo amatpersonu.
likumu “Par ietekmi uz vidi” 4. pants un MK noteikumu Nr. 157 2. punkts nosaka plānošanas dokumentus, kuriem ir nepieciešams stratēģiskais ietekmes uz vidi novērtējums. Savukārt likumu “Par ietekmi uz vidi” 23.⁵ pants un MK noteikumu Nr. 157 V nodaļas 2. punkts nosaka sabiedrības līdzdalības kārtību stratēģiskā ietekmes uz vidi novērtējuma procesā.
Atbildīgās institūcijas regulāri organizē informatīvus pasākumus sabiedrībai, kuros cita starpā skaidro arī sabiedrības līdzdalības nosacījumus attīstības plānošanas dokumentu izstrādē.
Saskaņā ar normatīvo regulējumu plānošanai jānotiek trīs līmeņos: nacionālā, reģionālā un vietējā. Visprecīzāk sabiedrības līdzdalības tiesības pašreiz ir noteiktas vietējā plānošanas līmenī, turklāt neizvirzot nekādus kritērijus, kādiem personai būtu jāatbilst, lai varētu piedalīties.

	Izskaidrojiet, kādas ir sabiedrības līdzdalības iespējas ar vidi saistītas politikas izstrādē.

	Vispārējā pieeja attiecībā uz sabiedrības līdzdalību ar vidi saistītas politikas izstrādē ietverta VAL 8. pantā. 
Kopš 2009. gada 1. janvāra spēkā ir Attīstības plānošanas sistēmas likums, kas attiecas arī uz attīstības plānošanu vides aizsardzības jomā. Likuma mērķis ir, nosakot attīstības plānošanas sistēmu, sekmēt valsts ilgtspējīgu un stabilu attīstību, kā arī iedzīvotāju dzīves kvalitātes uzlabošanos. Likums attiecas uz attīstības plānošanu valsts un pašvaldību institūcijās. Saskaņā ar likuma 5. pantā ietverto līdzdalības principu visām ieinteresētajām personām (tai skaitā NVO) ir iespēja līdzdarboties attīstības plānošanas dokumentu izstrādē. 
MK 2021. gada 7. septembra noteikumi Nr. 606 “Ministru kabineta kārtības rullis” paredz sabiedrības līdzdalību, tostarp sadarbību ar NVO, attīstības plānošanas dokumentu vai tiesību aktu izstrādes procesā un sabiedriskās apspriešanas nepieciešamību, kā arī dod tiesības NVO pārstāvjiem piedalīties Valsts sekretāru sanāksmēs, kurās tiek apspriesti izstrādātie tiesību akti un politikas dokumenti.
Par sabiedrībai būtiskiem jautājumiem valsts institūcijām ir pienākums atsevišķi informēt ieinteresētās puses un organizēt konsultācijas saskaņā ar VAL 48. pantu.
MK noteikumu Nr. 157 V nodaļa nosaka kārtību, kādā sabiedrība iesaistāma stratēģiskā novērtējuma veikšanā.

	Aprakstiet, kādi šķēršļi radušies 7. panta ieviešanā.

	Lai gan informācijas netrūkst, sabiedrība ne vienmēr apzinās savas līdzdalības iespējas.

	Sniedziet turpmāk informāciju par praktisko nosacījumu piemērošanu sabiedrības līdzdalībai lēmumu pieņemšanā par noteiktām darbībām saskaņā ar 7. pantu.

	Stratēģiskā IVN procedūra ir 7. panta galvenais ieviešanas instruments, kura praktiskā piemērošana ir valsts institūciju pienākums. Vienlaikus jāatzīst, ka sabiedrība ne vienmēr izmanto iespēju iesaistīties šajā procesā. Problēmas attiecībā uz stratēģiskā IVN procesu nereti ir saistītas arī ar nekvalitatīvi sagatavotu stratēģiskā IVN ziņojumu, tādejādi liedzot sabiedrībai izprast būtiskos vides aspektus, kas saistīti ar attiecīgo plānošanas dokumentu.
Vides valsts institūcijas iekļauj NVO kolēģus normatīvo aktu izstrādes darba grupās.

Lai nodrošinātu sabiedrības līdzdalību vienotā un centralizētā vietnē, 2021. gada septembrī tika ieviests jauns tiešsaistes rīks – TAP portāls (https://tapportals.mk.gov.lv/). Šis portāls nodrošina caurskatāmu un ērtu piekļuvi visiem normatīvo aktu projektiem, tostarp tiem, kas var ietekmēt vidi, ļaujot sabiedrībai savlaicīgi iepazīties ar dokumentiem un iesniegt priekšlikumus to izstrādes procesā.

	Norādiet attiecīgo tīmekļvietņu adreses, ja tādas ir:

	www.mk.gov.lv; www.varam.gov.lv; www.vpvb.gov.lv; www.pkc.gov.lv.



8. pants
	Aprakstiet, kas veikts, lai veicinātu efektīvu sabiedrības līdzdalību normatīvu un citu vispār piemērojamu juridiski saistošu noteikumu, kam var būt būtiska ietekme uz vidi, izstrādes procesā valsts iestādēs. Iespēju robežās aprakstiet attiecīgo 2.panta definīciju un 3.panta devītajā daļā minētās nediskriminēšanas prasības pārņemšanu. 

	VAL 13.pants noteic, ka iestādes iesaista sabiedrību vai tās pārstāvjus vides normatīvo aktu sagatavošanā un apspriešanā iespējami agrīnā stadijā. 
MK 2021. gada 7. septembra noteikumi Nr. 606 “Ministru kabineta kārtības rullis” ietver nosacījumus sabiedrības līdzdalībai politikas dokumentu vai tiesību aktu izstrādē. Turpat iestrādāta prasība par anotācijas pievienošanu normatīvo aktu projektiem; tajā ietverama arī dokumenta iespējamā ietekme uz vidi, informācija par sabiedrības līdzdalību un viedokli. 
NVO pārstāvji, kā arī atsevišķi nozares speciālisti nereti tiek iekļauti normatīvo aktu izstrādes darba grupās.
Termiņš atzinuma sniegšanai par projekta sākotnējo redakciju parasti ir divas nedēļas. Ja NVO ir sniegusi atzinumu noteiktajā saskaņošanas termiņā, tad tās izteiktie iebildumi ir jāņem vērā vai ar to jāvienojas par vērā neņemtajiem iebildumiem saskaņošanas sanāksmē. Sabiedrības līdzdalības rezultāti tiek iesniegti likumdevējam anotācijas formā tiesību aktu projektiem.
Normatīvo aktu projekti ir brīvi pieejami ministriju un MK tīmekļvietnēs. Likumprojekti ir pieejami Saeimas tīmekļvietnē. Sabiedrības līdzdalības rezultāti tiek iesniegti likumdevējam kā anotācija normatīvo aktu projektu gadījumā vai citā atbilstošā formā attīstības plānošanas dokumentu projektu gadījumā.

	Sniedziet turpmāk informāciju par praktisko nosacījumu piemērošanu sabiedrības līdzdalībai 8. pantā minētajā jomā.

	Valsts iestādes, piemēram, Viedās administrācijas un reģionālās attīstības ministrija regulāri sadarbojas ar atsevišķām profesionālajām asociācijām un NVO. Profesionālās asociācijas piedalās ne tikai normatīvo aktu projektu apspriešanā, bet arī to izstrādē. Viedās administrācijas un reģionālās attīstības ministrija iesaista VKP normatīvo aktu projektu apspriešanā.
Valsts kanceleja nodrošina NVO un MK sadarbības memoranda īstenošanu, kas ietver regulāras sanāksmes ar NVO pārstāvjiem par aktuālajām tēmām. 
Pienākums izstrādāt anotāciju tiesību aktu projektiem un pienācīgi norādīt sabiedrības līdzdalības rezultātus attīstības plānošanas dokumentu projektos nodrošina Konvencijas 8. panta praktisko ieviešanu.
Tiek organizēti skaidrojoši semināri par nozīmīgām likumdošanas iniciatīvām. Piemēram, Baltijas Vides Forums organizē seminārus par ķīmisko vielu un ķīmisko produktu normatīvo regulējumu un tā attīstību.

	Norādiet attiecīgo tīmekļvietņu adreses, ja tādas ir:

	www.varam.gov.lv; www.kem.gov.lv; www.mk.gov.lv; www.saeima.lv; www.bef.lv; www.daba.gov.lv; https://tapportals.mk.gov.lv/



9. pants
	Uzskaitiet likumdošanas, normatīvos un citus pasākumus, kas ievieš 9.pantā minētos nosacījumus pieejai tiesu varai.
Izskaidrojiet, kā katra 9. panta daļa ir ieviesta. Aprakstiet attiecīgo 2. panta definīciju un 3. panta devītajā daļā minētās nediskriminēšanas prasības pārņemšanu. Arī, un detalizēti, aprakstiet;
(a) attiecībā uz pirmo daļu, veiktos pasākumus, lai nodrošinātu, ka:
(i) katrai personai, kura uzskata, ka tās informācijas pieprasījums 4. panta ietvaros nav izskatīts atbilstoši šī panta nosacījumiem, ir pieejama pārskatīšanas procedūra tiesā vai citā neatkarīgā un objektīvā institūcijā, kas noteikta likumā;
(ii) gadījumos, kad ir paredzēta šāda pārskatīšana tiesā, attiecīgajai personai jābūt pieejamai arī ātrai ar likumu noteiktai procedūrai, kas ir bezmaksas vai nav saistīta ar pārāk lielām izmaksām, kurā pieprasījumu atkārtoti izskata valsts iestāde vai neatkarīga un objektīva institūcija, kas nav tiesa;
(iii) galīgais lēmums šīs daļas ietvaros ir juridiski saistošs valsts iestādei, kuras rīcībā ir informācija, un ka iemesli tiek norādīti rakstiski vismaz tajos gadījumos, kad informācija tiek atteikta;
(b) veiktos pasākumus, lai nodrošinātu, ka nacionālās likumdošanas ietvaros ieinteresētās sabiedrības pārstāvjiem, kuri atbilst otrajā daļā minētajiem kritērijiem, ir pieejama pārskatīšanas procedūra tiesā un/vai citā neatkarīgā un objektīvā institūcijā, kas noteikta likumā, lai apstrīdētu jebkura lēmuma, darbības vai bezdarbības, kam piemērojami 6.panta nosacījumi, materiālo vai procesuālo aspektu likumību;
(c) attiecībā uz trešo daļu, veiktos pasākumus, lai nodrošinātu, ka sabiedrības pārstāvjiem, ja tie atbilst nacionālajos likumos noteiktajiem kritērijiem, ir iespēja administratīvi vai tiesas ceļā apstrīdēt privātu personu un valsts iestāžu darbību vai bezdarbību, kas pārkāpj nacionālos ar vidi saistītos tiesību aktus;
(d) attiecībā uz ceturto daļu, veiktos pasākumus, lai nodrošinātu, ka;
(i) pirmajā, otrajā un trešajā daļā minētās procedūras nodrošina adekvātus un efektīvus tiesiskos līdzekļus;
(ii) šādas procedūras citādi atbilst šīs daļas prasībām;
(e) attiecībā uz piekto daļu, veiktos pasākumus, lai nodrošinātu informācijas sniegšanu sabiedrībai par pieeju administratīvām un tiesas pārskatīšanas procedūrām.

	Jēdziens „valsts iestāde” Konvencijas 2. panta izpratnē Latvijā attiecas uz valsts iestādēm (institūcijām, struktūrvienībām, amatpersonām), kas pilda valsts pārvaldes funkcijas, kā arī citām institūcijām vai privātpersonām, kurām deleģētas publiskās varas pilnvaras saskaņā ar APL 1. pantu. Termins "iestāde" ir skaidrots arī Valsts pārvaldes iekārtas likuma 1. pantā, kurā ir noteikts, ka "iestāde" ir institūcija, kura darbojas publiskas personas vārdā un kurai ar normatīvo aktu noteikta kompetence valsts pārvaldē, piešķirti finanšu līdzekļi tās darbības īstenošanai un ir savs personāls. Tāpat šajā likuma pantā ir skaidrots termins "publiskas personas orgāns", kas ir iestāde vai amatpersona, kuras kompetence un tiesības tieši paust publiskas personas tiesisko gribu ir noteiktas attiecīgās publiskās personas juridiskajā pamataktā vai darbību reglamentējošajā likumā.
Termins „sabiedrība” skaidrots VAL 6. pantā un IVNL 3. pantā. 

Satversmes 91. panta otrais teikums paredz, ka cilvēka tiesības tiek īstenotas bez jebkādas diskriminācijas. Satversmes 91. panta otrajā teikumā nostiprinātā diskriminācijas aizlieguma principa mērķis ir novērst iespēju, ka demokrātiskā un tiesiskā valstī, pamatojoties uz kādu nepieļaujamu kritēriju, piemēram, rasi, tautību vai dzimumu, tiktu ierobežotas personas pamattiesības (Satversmes tiesas 2008. gada 29. decembra sprieduma lietā Nr. 2008-37-03 6. punkts). Diskriminācijas aizliegums var attiekties ne tikai uz fizisku personu, bet – ja tas pēc attiecīgā kritērija būtības ir iespējams – arī uz juridisku personu un personu apvienību vai grupu bez juridiskas personas statusa.

Attiecībā uz tiesībām vērsties tiesā, norādāms, ka Satversmes 115. pants noteic, ka valsts aizsargā ikviena tiesības dzīvot labvēlīgā vidē, sniedzot ziņas par vides stāvokli un rūpējoties par tās saglabāšanu un uzlabošanu. Tiesības dzīvot labvēlīgā vidē, līdzīgi kā pārējās Satversmes 8. nodaļā ietvertās pamattiesības, ir piemērojamas tieši un nepastarpināti. Proti, privātpersona, pamatojoties uz Satversmes 115. pantu, ir tiesīga vērsties tiesā par tādu publisko tiesību subjektu darbību (bezdarbību), kas aizskar tās tiesības un likumīgās intereses (Satversmes tiesas 2007. gada 21. decembra sprieduma lietā Nr. 2007-12-03 13. punkts).

Sabiedrības tiesības aizstāvēt vides tiesības, kā arī vērsties pret valsts darbību vai bezdarbību, kas ir pretrunā vides normatīvajiem aktiem, ir noteiktas VAL 9. pantā, savukārt procesuālā kārtība – APL. APL 105. panta pirmā daļa un 302. panta pirmā daļa noteic, ka administratīvo lietu pirmās instances tiesa un otrās instances tiesa apelācijas kārtībā skata pēc būtības, izņemot likumā noteiktos gadījumus. Otrās instances tiesas spriedumu administratīvā procesa dalībnieks var pārsūdzēt kasācijas kārtībā, izņemot likumā noteiktos gadījumus. Likumā noteiktie izņēmuma gadījumi attiecas, piemēram, uz iestādes atteikumu sniegt informāciju vai izpildīt informācijas pieprasījumu (Informācijas atklātības likuma 15. pants). Tādā gadījumā pirmās instances tiesas spriedumu var uzreiz pārsūdzēt kasācijas kārtībā.
APL 77. pants noteic, ka iesniegumu par administratīvā akta apstrīdēšanu iesniedz rakstveidā vai mutvārdos iestādei, kura izdevusi administratīvo aktu. Ja iesniegums izteikts mutvārdos, iestāde to tūlīt noformē rakstveidā un iesniedzējs to paraksta. Šo iesniegumu nekavējoties nosūta izskatīšanai augstākai iestādei. 
Satversmes 83. pantā ir nostiprināts tiesu neatkarības princips, saskaņā ar kuru tiesneši ir neatkarīgi un vienīgi likumam padoti. Atbilstoši likuma „Par tiesu varu” 1. panta pirmajai un otrajai daļai, Latvijā līdzās likumdošanas un izpildu varai pastāv neatkarīga tiesu vara, kas tiek īstenota atbilstoši tiesiskuma principam. Minētā likuma 10. pants uzsver, ka, spriežot tiesu, tiesneši ir neatkarīgi un pakļauti tikai likumam, un ka tiesu neatkarību garantē valsts.

	(a)(i)
Saistībā ar vides informāciju VAL 9. pantā noteikts, ka ikviena persona, kura uzskata, ka informācijas pieprasījums ir ignorēts vai nepamatoti noraidīts, nav saņemta atbilstoša atbilde vai citādi pārkāptas tiesības uz vides informāciju, ir tiesīga apstrīdēt un pārsūdzēt attiecīgo darbību vai bezdarbību APL noteiktajā kārtībā, kas ietver gan administratīvo, gan tiesas procesu. Turklāt ikvienai personai, kura uzskata, ka tai Satversmē noteiktās pamattiesības aizskar tiesību norma, kas neatbilst augstāka juridiska spēka tiesību normai, ir tiesības vērsties ar konstitucionālo sūdzību Satversmes tiesā, kas izskata lietas par normatīvo aktu atbilstību Satversmei.
Informācijas atklātības likuma 12. panta pirmā daļa paredz, ja iestāde atsaka sniegt rakstveidā pieprasīto informāciju, tā savā rakstveida atteikumā norāda, uz kāda pamata pieprasījums pilnīgi vai daļēji atteikts, kur un kādā termiņā šo atteikumu var apstrīdēt vai pārsūdzēt. Savukārt šā likuma 15. panta pirmā un otrā daļa noteic, ka iestādes izdoto administratīvo aktu par atteikumu sniegt informāciju vai izpildīt informācijas pieprasījumu, kā arī faktisko rīcību, kas izpaudusies kā informācijas nesniegšana vai nepienācīga sniegšana, var apstrīdēt un pārsūdzēt APL noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā.
Administratīvo aktu izdod rakstveidā (APL 67. panta pirmā daļa), izņemot APL 69. panta pirmajā daļā norādītos gadījumus. Lietas pārskatīšanas neatkarība iestādē netieši tiek nodrošināta, paredzot, ka apstrīdēto administratīvo aktu izskata padotības kārtībā augstāka iestāde. 
APL paredz, ka gadījumā, ja nav augstākas iestādes vai citas normatīvajos aktos noteiktas iestādes, kurā attiecīgo administratīvo aktu var apstrīdēt, vai tā ir MK, privātpersona var apstrīdēt administratīvo aktu iestādē, kura to izdevusi, vai uzreiz pārsūdzēt administratīvo aktu tiesā. 
Lietas pārskatīšanas neatkarība tiesā tiek nodrošināta, piemērojot tiesu neatkarības principus un garantijas. Piemēram, nepieļaujamība iejaukties tiesas darbā, tiesneša neaizskaramība atbilstoši likuma „Par tiesu varu” 2. nodaļai.

	(a)(ii)
Lai nodrošinātu ātrāku un lētāku iestādes lēmuma pārskatīšanas procedūru pirms vēršanās tiesā, informācijas pieprasītājs ir tiesīgs apstrīdēt attiecīgo lēmumu vai bezdarbību augstākā iestādē (ja speciālajās normās nav noteikta cita institūcija) saskaņā ar APL. Attiecībā uz videi būtiskām jomām (IVN un piesārņojošas darbības atļaujas) ir noteikts, ka VPVB ir tiesīgs izskatīt vides institūciju pieņemtos lēmumus vai bezdarbību. Vēršanās VPVB ir bezmaksas.

	(a)(iii)
Personas tiesības paļauties uz galīgā lēmuma saistošo raksturu aizsargā Satversmē un APL 10. pantā nostiprinātais tiesiskās paļāvības princips. Saskaņā ar APL un Valsts pārvaldes iekārtas likumu augstākas iestādes lēmums ir saistošs zemākai iestādei.
Saskaņā ar APL 81. panta piekto daļu apstrīdētais administratīvais akts iegūst savu galīgo noformējumu tādā veidā, kādā tas noformēts lēmumā par apstrīdēto administratīvo aktu. Šādā veidā tas ir izpildāms, un to var pārsūdzēt tiesā. Tiesas nolēmumam ir likuma spēks. Piešķirot tiesas nolēmumam likuma spēku, tiek nodrošināts tā saistošais raksturs adresātam.

	(b)
Konvencijas 9. panta otrā daļa saskaņā ar Latvijas normatīvo regulējumu, pirmkārt, attiecas uz lēmumu pieņemšanu par iecerētas darbības izvērtēšanu un atļaušanu, kas attiecīgi ir: IVN un piesārņojošas darbības atļaujas izsniegšanas process. Galvenie normatīvie akti, kas regulē šos divus procesus ir IVNL un likums „Par piesārņojumu”, tajos arī ir ietvertas sabiedrības tiesības uz līdzdalību un kārtība, kādā sabiedrība ir tiesīga apstrīdēt attiecīgajā procesā pieņemtos lēmumus.

	(c)
APL regulējums attiecas uz jebkuru iestādes pieņemtu lēmumu vai veiktu rīcību (darbību vai bezdarbību) ne tikai vides tiesību jomā.
. Saskaņā ar APL privātpersona var vērsties tiesā par iestādes izdotu administratīvo aktu vai veikto faktisko rīcību.
Attiecībā uz vides normatīvo aktu pārkāpumiem, papildu regulējums iekļauts VAL 9. pantā un Valsts pārvaldes iestāžu nodarīto zaudējumu atlīdzināšanas likumā.
VAL 6. pants noteic, ka ikvienai privātpersonai, kā arī personu apvienībām, organizācijām un grupām ir tiesības, cita starpā:
1) prasīt, lai valsts iestādes, amatpersonas vai privātpersonas izbeidz tādu darbību vai bezdarbību, kas pasliktina vides kvalitāti, kaitē cilvēku veselībai vai apdraud viņu dzīvību, likumiskās intereses vai īpašumu,
2) atbalstīt vides aizsardzības pasākumus un sadarboties ar valsts iestādēm, lai nepieļautu tādu darbību veikšanu, arī tādu lēmumu pieņemšanu, kas var pasliktināt vides kvalitāti vai ir pretrunā ar vides normatīvo aktu prasībām,
3) sniegt informāciju valsts iestādēm par darbībām un pasākumiem, kas ietekmē vai var ietekmēt vides kvalitāti, kā arī ziņas par vidē novērotajām negatīvajām pārmaiņām, kas radušās šādu darbību vai pasākumu dēļ.
Iestādei, kas saņēmusi attiecīgu personas iesniegumu, ir pienākums to izskatīt un noteiktos termiņos sniegt atbildi, kā arī nodrošināt norādītās situācijas risināšanu.
Likumā noteiktajos gadījumos tiesa var pieņemt lēmumu par pagaidu noregulējumu [skat. (d)(ii) infra].
Ikvienai personai, kura uzskata, ka tai Satversmē noteiktās pamattiesības aizskar tiesību norma, kas neatbilst augstāka juridiska spēka tiesību normai (tai skaitā vides tiesību jomā), ir tiesības vērsties ar konstitucionālo sūdzību Satversmes tiesā.
Saskaņā ar Administratīvo sodu likuma par pārkāpumiem valsts pārvaldes, sabiedriskās kārtības un valsts valodas lietošanas jomā prasībām (stājas spēkā 2020. gada 1. jūlijā), informācijas nesniegšana, nepietiekama informācijas sniegšana vai nepatiesas informācijas sniegšana var tikt sodīta. Sodi tiek piemēroti atbilstoši pārkāpuma smagumam — no brīdinājuma līdz naudassodam ar būtisku naudas vērtību. Attiecībā uz vides informācijas nesniegšanu, nepietiekamu sniegšanu vai nepatiesas informācijas sniegšanu administratīvo pārkāpumu lietvedību ir tiesīgi veikt (VVD) un (DAP).

	(d)(i)
APL noteiktā administratīvā akta vai faktiskās rīcības apstrīdēšanas iespējas un tiesības ir atzītas par adekvātiem un efektīviem līdzekļiem, kas nodrošina: 1) pirmstiesas izskatīšanu augstākā iestādē un 2) iestādes lēmuma vai rīcības izvērtēšanu neatkarīgā, ar likumu izveidotā tiesā –  dministratīvajā tiesā.
Gadījumā, ja iestāde nesniedz pieprasīto informāciju, šāda rīcība apstrīdama un pārsūdzama kā iestādes faktiskā rīcība. Privātpersona iestādes faktisko rīcību var apstrīdēt un pārsūdzēt tāpat kā administratīvo aktu. 
APL paredz personas tiesības uz atlīdzinājumu, ja ar iestādes administratīvo aktu vai faktisko rīcību tai radīts kaitējums. APL 93. panta pirmā daļa paredz, ka, iesniedzot iesniegumu par administratīvā akta vai faktiskās rīcības apstrīdēšanu, vienlaicīgi var prasīt atlīdzinājumu. Savukārt APL 93. panta otrā daļa paredz, ka, ja administratīvo aktu vai faktisko rīcību var pārsūdzēt tiesā bez apstrīdēšanas vai ja zaudējumus vai kaitējumu nodarījusi augstāka iestāde apstrīdēšanas procesā, pieteikumā par administratīvā akta vai faktiskās rīcības pārsūdzēšanu vienlaicīgi var prasīt arī atlīdzinājumu.

Tiesu nolēmumu apkopojumi tiek publicēti katru mēnesi, un nolēmumi ir pieejami tiesu iestādēs. Satversmes tiesas nolēmumi ir pieejami tiešsaistē bez maksas: www.satv.tiesa.gov.lv. Tiesu spriedumi ir pieejami bez maksas tīmekļvietnē: www.tiesas.lv. Judikatūras apkopojumi un spriedumi administratīvajās, civillietās un krimināllietās ir pieejami bez maksas Latvijas Republikas Augstākās tiesas tīmekļvietnē: http://at.gov.lv/lv/judikatura/tiesu-prakses-apkopojumi/.
Citu iestāžu lēmumi ir pieejami saskaņā ar Informācijas atklātības likumu.

	(d)(ii)
APL 22. nodaļā paredzēts pagaidu noregulējums, kuru var piemērot jebkurā lietas iztiesāšanas stadijā. Saskaņā ar Administratīvā procesa likuma 195. panta pirmo daļu, ja ir pamats uzskatīt, ka pārsūdzētais administratīvais akts vai administratīvā akta neizdošanas sekas varētu radīt būtisku kaitējumu vai zaudējumus, kuru novēršana vai atlīdzināšana būtu ievērojami apgrūtināta vai prasītu nesamērīgus resursus, un ja, izvērtējot tiesas rīcībā esošo informāciju, konstatējams, ka pārsūdzētais administratīvais akts ir pirmšķietami (prima facie) prettiesisks, tiesa pēc pieteicēja motivēta lūguma var pieņemt lēmumu par pagaidu noregulējumu.
APL 258. pants noteic, ka tiesas spriedumu administratīvā procesa dalībniekiem pasludina nekavējoties pēc sprieduma sastādīšanas, izsniedzot sprieduma norakstu, kā arī nodrošinot, ka likumā noteiktajā kārtībā un apjomā tiesas spriedums ir pieejams ikvienai personai.

	(e)
Oficiālā izdevuma „Latvijas Vēstneša” tīmekļvietne: www.likumi.lv pieejama ikvienam interesentam bez maksas.
Latvijas tiesu portālā: www.tiesas.lv ietverta informācija par iespējām vērsties Latvijas Republikas tiesu iestādēs. 
2021. gadā tika ieviesta e-lietas platforma www.elieta.lv. Šī platforma nodrošina pirmstiesas, tiesvedības un izpildes procesu elektronisku pārvaldību, ļaujot lietas dalībniekiem elektroniski apmainīties ar dokumentiem un informāciju. Tā arī sniedz iespēju lietotājiem piekļūt informācijai par aktuālajām lietām, sazināties ar tiesām un citām iestādēm, kā arī iesniegt pieteikumus elektroniski, aizpildot e-veidlapas.
APL 67. panta otrās daļas 9. punkts paredz prasību administratīvajā aktā iekļaut norādi, kur un kādā termiņā administratīvo aktu var apstrīdēt un pārsūdzēt. Saskaņā ar APL 79. panta pirmo daļu un 188. panta pirmo un trešo daļu administratīvo aktu var apstrīdēt un pārsūdzēt viena mēneša laikā no tā spēkā stāšanās dienas, bet, ja rakstveidā izdotajā administratīvajā aktā nav norādes, kur un kādā termiņā to var apstrīdēt un pārsūdzēt, – viena gada laikā no tā spēkā stāšanās dienas.
Ir sagatavotas informatīvas publikācijas par piekļuvi administratīvās un tiesas kontroles procedūrām.

	Aprakstiet, kādi šķēršļi radušies kādas 9. panta daļas ieviešanā.

	Lietu savlaicīgu izskatīšanu var kavēt tiesu pārslogotība. Kamēr administratīvās procedūras iestādēs norit salīdzinoši ātri (atkarībā no lietas rakstura – parasti no divām nedēļām līdz vienam mēnesim), tiesvedības process var būt ievērojami ilgāks. Tiek izstrādāti un īstenoti dažādi projekti tiesu kapacitātes stiprināšanai.
Piemēram, likums “Par tiesu varu” nosaka normas par lietu izskatīšanas termiņu pārvaldību, kuru uzrauga attiecīgās tiesas priekšsēdētājs. Likums arī definē rajona (pilsētas) un apgabaltiesu priekšsēdētāju pienākumus, tostarp lietu un pienākumu sadali starp tiesnešiem, lai nodrošinātu tiesas efektīvu darbību, tiesas darba organizēšanu, piemēram, lietu sadales plānošanu un darba slodzes pārvaldību, kā arī uzraudzību par tiesnešu procesuālo termiņu ievērošanu un rīkojumu izdošanu darba organizācijas jautājumos, lai nodrošinātu lietu savlaicīgu izskatīšanu.
Tiesas priekšsēdētājs var uzdot tiesnesim noteikt atbilstošu termiņu procesuālai darbībai, ņemot vērā lietas apstākļus, kā arī pārdalīt lietas saskaņā ar lietu sadales plānu.
Mēdz būt atšķirīga privātpersonas un iestādes izpratne par to, vai konkrēts lēmums ir apstrīdams un pārsūdzams. Proti, vai attiecīgais lēmums ir tikai starplēmums pirms galīgā lēmuma pieņemšanas un nerada tiešas tiesiskas sekas adresātam, vai arī tas ir apstrīdams un pārsūdzams administratīvais akts.

	Sniedziet turpmāk informāciju par praktisko pieejas tiesu varai nosacījumu piemērošanu atbilstoši 9. pantam, piemēram, vai ir pieejama statistika par vides tiesvedību un vai ir kāds palīdzības mehānisms, lai novērstu vai samazinātu finansiālas un citas barjeras pieejai tiesu varai?

	Vispārēja rakstura statistika par tiesu darbu pieejama Tieslietu ministrijas tīmekļvietnē: www.tm.gov.lv. Konkrētāku statistiku par tiesu darbu apkopo Tiesu administrācija: www.ta.gov.lv.  
VPVB katru gadu apkopo informāciju par administratīvajām lietām un ievieto to savā tīmekļvietnē: http://www.vpvb.gov.lv/lv/publikacijas. 

Administratīvajās lietās, kas adresātam ir sarežģītas, pēc iestādes vai tiesas lēmuma, ievērojot fiziskās personas mantisko stāvokli, tās pārstāvim izmaksā atlīdzību no valsts budžeta MK noteiktajā apmērā un kārtībā.
Administratīvajā procesā tiesā piemēro objektīvās izmeklēšanas principu, kas cita starpā paredz, ka, lai noskaidrotu patiesos lietas apstākļus, tiesa dod administratīvā procesa dalībniekiem norādījumus un ieteikumus, kā arī savāc pierādījumus pēc savas iniciatīvas, tādējādi samazinot pieteicējam ar tiesvedību saistīto izdevumu slogu.

	Norādiet attiecīgo tīmekļvietņu adreses, ja tādas ir:

	www.saeima.lv; www.likumi.lv; www.tm.gov.lv; www.ta.gov.lv; www.satv.tiesa.gov.lv; www.tiesas.lv; www.elieta.lv, dati.ta.gov.lv/



Vispārīgi komentāri par Konvencijas mērķi:
	Ja nepieciešams, norādiet, kā Konvencijas ieviešana veicina katras pašreizējo un nākošo paaudžu personas tiesību aizsardzību dzīvot viņa vai viņas veselībai un labklājībai atbilstošā vidē.

	Konvencija veicina sabiedrības izpratni par cilvēku saimnieciskās darbības ietekmi uz vidi. Šī izpratne un plaši pieejama informācija var palīdzēt celt katra cilvēka apziņu un rosināt rīkoties videi draudzīgi. Jo kvalitatīvāka būs informācijas pieejamība, jo lietderīgāka būs sabiedrības līdzdalība lēmumu pieņemšanā, un, jo grūtāk būs pieņemt lēmumus, kas negatīvi ietekmētu vidi un līdz ar to sabiedrības dzīves apstākļus. Kopumā, nodrošinot sabiedrības izpratni un līdzdalību lēmumu pieņemšanā, tiek veidota tāda valsts attīstība ar mērķi īstenot sabiedrības, t.sk. nākamo paaudžu, intereses dzīvot labvēlīgā vidē.



6.' pants un I' pielikums
	Attiecībā uz normatīviem un citiem pasākumiem, kas ievieš 6.'panta noteikumus par sabiedrības dalību lēmumu pieņemšanā par ģenētiski modificētu organismu apzinātu izplatīšanu vidē un to laišanu tirgū, aprakstiet:
(a) attiecībā uz 6.' panta pirmo daļu un:
(i) I' pielikuma 1. punktu, pasākumus dalībvalsts reglamentējošajos pamata noteikumos efektīvai informācijas izplatīšanai un sabiedrības dalībai to lēmumu pieņemšanā, uz ko attiecas 6.' panta noteikumi;
(ii) I' pielikuma 2. punktu, reglamentējošajos pamata noteikumos paredzētas jebkādas atkāpes no sabiedrības dalības procedūras, kas paredzēta I' pielikumā, un šādu atkāpju kritērijus;
(iii) I' pielikuma 3. punktu, veiktos pasākumus, lai atbilstoši, laikus un efektīvi darītu sabiedrībai pieejamu tā pieteikuma kopsavilkumu, kas iesniegts, lai iegūtu atļauju apzinātai ĢMO izplatīšanai vidē vai laišanai tirgū, kā arī novērtējuma ziņojumu, ja tas pieejams;
(iv) I' pielikuma 4. punktu, veiktos pasākumus, lai attiecīgajā punktā minētā informācija nekādā gadījumā netiktu uzskatīta par konfidenciālu;
(v) I' pielikuma 5. punktu, veiktos pasākumus, lai nodrošinātu lēmumu pieņemšanas procedūru pārredzamību un paredzētu sabiedrībai pieeju attiecīgajai procesuālajai informācijai par, piemēram:
a. iespējamo lēmumu būtību;
b. valsts iestādi, kas atbildīga par lēmuma pieņemšanu;
c. sabiedrības līdzdalības pasākumiem, kas paredzēti saskaņā ar I' pielikuma 1. punktu;
d. norādi uz valsts iestādi, no kuras var saņemt attiecīgo informāciju;
e. norādi uz valsts iestādi, kurai var iesniegt komentārus, un šo komentāru nosūtīšanas grafiku.
(vi) I' pielikuma 6. punktu, veiktos pasākumus, lai nodrošinātu, ka noteikumi, kas izstrādāti saskaņā ar I' pielikuma 1. punktu, ļauj sabiedrībai iesniegt jebkādā atbilstošā veidā jebkādus komentārus, informāciju, analīzi vai viedokļus, kurus tā uzskata par atbilstošiem ierosinātajai apzinātai izplatīšanai vai laišanai tirgū.
(vii) I' pielikuma septīto punktu, veiktos pasākumus, lai pienācīgi tiktu ņemti vērā saskaņā ar I' pielikuma 1. punktu organizētās sabiedrības līdzdalības procedūras rezultāti.
(viii) I' pielikuma astoto punktu, veiktos pasākumus, lai nodrošinātu, ka lēmumu, uz kuriem attiecas I' pielikuma noteikumi, teksts ir publiski pieejams kopā ar iemesliem un apsvērumiem, ar ko tie pamatoti.
(b) attiecībā uz 6.' panta otro daļu, kā prasības saskaņā ar I' pielikuma noteikumiem ir papildinošas un savstarpēji atbalstošas valsts bioloģiskās drošības pamata noteikumiem, un atbilstošas Kartahenas Protokola par Bioloģisko drošību mērķiem.

	(a) (i)
Latvijas Republika, pieņemot 2008. gada 14. februāra likumu „Par grozījumu Konvencijā par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem”, ir pievienojusies Konvencijas 2005. gada 27. maija grozījumam par sabiedrības dalību lēmumu pieņemšanā par ĢMO apzinātu izplatīšanu vidē un to laišanu tirgū.

Informācijas pieejamības un sabiedrības līdzdalības regulējums ĢMO aprites jomā ir iestrādāts Ģenētiski modificēto organismu aprites likuma (turpmāk – ĢMO likums) V nodaļā, MK 2009. gada 26. maija noteikumos Nr. 457 „Noteikumi par ģenētiski modificēto organismu apzinātu izplatīšanu” (turpmāk – MK noteikumi Nr. 457) un MK 2008. gada 22. septembra noteikumos Nr. 784 „Ģenētiski modificēto mikroorganismu ierobežotas izmantošanas, kā arī atļaujas izsniegšanas un anulēšanas kārtība” (turpmāk – MK noteikumi Nr. 784). VAL 8. pants paredz sabiedrības tiesības piedalīties lēmumu pieņemšanā, kas skar ĢMO izplatīšanu vidē.
ĢMO likuma 3. panta 4. punktā ietverts sabiedrības informēšanas un līdzdalības princips, kas paredz, ka institūcijas veicina sabiedrības izglītošanu un informēšanu, uzklausa un izvērtē sabiedrības viedokli jautājumos, kas saistīti ar ĢMO apriti. ĢMO likuma V nodaļas normas paredz informācijas pieejamību un atklātību, sabiedrības līdzdalību lēmumu pieņemšanas procesā, pienākumu sniegt informāciju, kā arī nosaka informācijas aprites prasības.

Pārtikas drošības, dzīvnieku veselības un vides zinātniskais institūts „BIOR” (turpmāk – BIOR) pēc iesnieguma par ĢMO izplatīšanu izvērtēšanas izdod atļauju ĢMO izplatīšanai vidē vai tirgū. 

Atbilstoši MK noteikumu Nr. 457 5. nodaļai BIOR tīmekļvietnē ievieto valsts informācijas sistēmā – ĢMO aprites reģistrā – šādu informāciju: 1) ĢMO vides riska novērtējumu, 2) informācijas kopsavilkumu par ĢMO izplatīšanu tirgū vai vidē, 3) pārējos personas iesniegtos dokumentus, kuriem nav piešķirts ierobežotas pieejamības statuss, 4) riska novērtēšanas atzinumu, 5) termiņu, līdz kuram sabiedrība var izteikt savu viedokli un sniegt priekšlikumus, norādot to iesniegšanas vietu, 6) lēmumu, tai skaitā atļaujā minētos nosacījumus ĢMO izplatīšanai vidē vai tirgū un atzinumu par sabiedrības viedokli, 7) informāciju par ģenētiski modificēto organismu izplatīšanas vidē vietām, 8) informāciju par ĢMO audzēšanas vietām, 9) ziņojumu par izplatīšanas vidē vai tirgū monitoringa rezultātiem.

Atbilstoši MK noteikumu Nr. 784 18.5. apakšpunktam BIOR pienākums ir informēt sabiedrību par paziņotajām ĢMO mikroorganismu ierobežotas izmantošanas darbībām un iesaistīt to ierobežotas izmantošanas atļauju izsniegšanas procesā.

Personai, kura veic darbības ar ĢMO, ĢMO likuma 30. pantā noteikts pienākums nekavējoties informēt kompetentās institūcijas un sabiedrību par gadījumiem, kad saņemti zinātniski pamatoti atzinumi par ĢMO iespējamo negatīvo ietekmi uz cilvēku un dzīvnieku veselību vai vidi, kā arī par to, ka cilvēku un dzīvnieku veselībai vai videi jau nodarīts kaitējums vai pastāv tieši draudi, ka šāds kaitējums varētu rasties, vai novērotas negatīvas pārmaiņas vidē sakarā ar ĢMO apzinātu izplatīšanu. Līdzīgi MK noteikumu Nr. 457 47. punkts paredz BIOR pienākumu informēt sabiedrību vienas dienas laikā, ja saņemta informācija par vidē vai tirgū izplatāmā ĢMO radīto kaitīgo ietekmi uz veselību vai vidi vai par neatļautu ĢMO izplatīšanu tirgū. 
(a) (ii)
Atkāpes no sabiedrības līdzdalības procedūras nav paredzētas.
(a) (iii)
Saskaņā ar MK noteikumu Nr. 457 5. nodaļu BIOR ne vēlāk kā triju darbdienu laikā pēc iesnieguma saņemšanas nodrošina sabiedrībai pieejamu informācijas kopsavilkumu par paredzēto ĢMO izplatīšanu tirgū vai vidē, kā arī ĢMO vides riska novērtējumu. Tāpat BIOR ne vēlāk kā triju darbdienu laikā pēc Zinātniskās ekspertu komisijas riska novērtēšanas atzinuma saņemšanas nodrošina to pieejamu sabiedrībai.

2023.gadā BIOR izdeva pirmo atļauju ĢMO izplatīšanai vidē eksperimentāliem nolūkiem -  lauka izmēģinājumu veikšanai ar ĢM kartupeļiem. 
(a) (iv)
MK noteikumu Nr. 457 8. punkts noteic, ka par ierobežotas pieejamības informāciju neuzskata: 1) personas vārdu, uzvārdu, adresi (juridiskai personai – nosaukumu un juridisko adresi), 2) ĢMO aprakstu, kas ļauj to identificēt, 3) ĢMO izplatīšanas nolūku, vietu un paredzamo lietojumu, 4) monitoringa programmu un ārkārtas pasākumu plānu, 5) ĢMO vides riska novērtējumu.

(a) (v)
Saskaņā ar ĢMO likuma 27. pantu kompetentās institūcijas sniedz sabiedrībai informāciju par ĢMO apriti saskaņā ar ĢMO apriti regulējošo normatīvo aktu prasībām. Lēmumu pieņemšanas procedūru pārredzamību un sabiedrības pieeju attiecīgajai procesuālajai informācijai nodrošina MK noteikumos Nr. 457, īpaši 5. nodaļā, noteiktās prasības. (Skat. (a)(i), īpaši pēdējo rindkopu.).
(a) (vi)
Saskaņā ar ĢMO likuma 28. panta pirmo daļu sabiedrībai — ikvienai privātpersonai, tai skaitā biedrībām un nodibinājumiem, ir tiesības iesniegt priekšlikumus vai izteikt viedokli, pirms kompetentā institūcija izsniedz atļauju ĢMO izplatīšanai vidē vai tirgū.

Jebkura persona 30 dienu laikā pēc riska novērtēšanas atzinuma ievietošanas ĢMO reģistrā var izteikt savu viedokli un iesniegt BIOR rakstiskus priekšlikumus par ĢMO izplatīšanu vidē vai tirgū. (MK noteikumu Nr. 457 46. punkts).
(a) (vii)
Kompetentā institūcija iesaista sabiedrību lēmumu pieņemšanas procesā, pirms tiek pieņemts lēmums par ĢMO izplatīšanu vidē vai tirgū atbilstoši ĢMO likuma 28. panta trešajai daļai.
Saskaņā ar MK noteikumu Nr. 457 10. punktu Zinātniskā ekspertu komisija ne vēlāk kā piecu darbdienu laikā sagatavo atzinumu par sabiedrības izteiktajiem viedokļiem un iesniegtajiem priekšlikumiem.

Saskaņā ar MK noteikumu Nr. 457 13. punktu BIOR, ņemot vērā riska novērtēšanas atzinumu, izteiktos sabiedrības viedokļus, arī atzinumu par sabiedrības viedokli, izsniedz rakstisku atļauju vai lēmumu par atteikumu izsniegt atļauju, norādot atteikuma pamatojumu. Ja attiecīgā pašvaldība izsaka pamatotus argumentus un savā teritorijā neatbalsta ĢMO izplatīšanu vidē izmēģinājumiem, tad institūts izsniedz lēmumu par atteikumu izsniegt atļauju.
(a) (viii)
Atbilstoši MK noteikumu Nr. 457 5. nodaļai BIOR ne vēlāk kā triju darbdienu laikā pēc lēmuma pieņemšanas ievieto ĢMO aprites reģistrā šādu informāciju: 1) lēmumu, tai skaitā atļaujā minētos nosacījumus ĢMO izplatīšanai vidē vai tirgū un atzinumu par sabiedrības viedokli, 2) informāciju par ĢMO izplatīšanas vidē vietām, 3) informāciju par ĢMO audzēšanas vietām. Ne vēlāk kā triju darbdienu laikā pēc ziņojuma saņemšanas ĢMO aprites reģistrā ievieto ziņojumu par izplatīšanas vidē vai tirgū monitoringa rezultātiem.

Atbilstoši MK 2015. gada 10. februāra noteikumu Nr. 78 “Ģenētiski modificēto kultūraugu līdzāspastāvēšanas noteikumi” 17. punktam Valsts augu aizsardzības dienests (turpmāk – VAAD) savā tīmekļvietnē ievieto informāciju par audzētāju reģistrā iekļautajām personām, norādot vārdu un uzvārdu (fiziskajām personām) vai nosaukumu (juridiskajām personām), lēmuma numuru un datumu, ģenētiski modificēto kultūraugu sugu un šķirni, kā arī lauku, kurā paredzēts audzēt ģenētiski modificēto kultūraugu (atrašanās vietas adresi un zemes vienības kadastra numuru).

Līdz šim VAAD tīmekļvietnē Ģenētiski modificēto kultūraugu audzētāju reģistrā nav reģistrēts neviens audzētājs. (b)
Noteiktās prasības veicina Nacionālā bioloģiskā drošuma sistēmas attīstības plāna 2020.-2026.gadam izpildi un ir saskaņā ar Kartahenas Protokolā par Bioloģisko drošumu izvirzītajiem mērķiem.

	Aprakstiet, kādi šķēršļi radušies kādas 6.' panta daļas vai I' pielikuma ieviešanā.

	Lai gan saskaņā ar spēkā esošo ĢMO tiesību aktiem produkti, kas sastāv, satur vai ir ražoti no ĢMO, tiek atbilstoši marķēti, tādējādi nodrošinot patērētājam izvēles iespējas, sabiedrībai ne vienmēr ir pieejama pilnvērtīga un ērti uztverama informācija par šādu produktu pieejamību tirgū — piemēram, marķējums bieži ir grūti salasāms vai attiecīgie produkti nav novietoti atsevišķi.
Lai gan ģenētiski modificētu (turpmāk – ĢM) pārtikas un ĢM barības atļauju izdošanas process ir caurskatāms un centralizēts, un informācija par katru ĢMO riska novērtējumu ir publiski pieejama, tādējādi sniedzot sabiedrībai iespēju iesaistīties un paust viedokli pirms atļaujas izdošanas, šobrīd nav pieejama objektīva, neatkarīgu ekspertu sniegta informācija par konkrētu ĢMO riskiem videi.
Lēmumi par izplatīšanu tirgū tiek pieņemti Eiropas Savienības līmenī, kas apgrūtina sabiedrības efektīvu līdzdalību

	Sniedziet papildu informāciju par praktisko sabiedrības dalības lēmumu pieņemšanā par ģenētiski modificētu organismu apzinātu izplatīšanu vidē un to laišanu tirgū noteikumu piemērošanu atbilstoši 6.' pantam, piemēram, vai ir pieejama statistika vai cita informācija par sabiedrības līdzdalību šādos lēmumos vai par lēmumiem, kuri atbilstoši I' pielikuma 2. punktam uzskatāmi par izņēmumiem no sabiedrības līdzdalības procedūrām minētajā pielikumā?

	Pašvaldībai pēc savas iniciatīvas vai uz personas priekšlikuma pamata ar pašvaldības saistošajiem noteikumiem ir tiesības noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā, pirms šo noteikumu pieņemšanas pienācīgi informējot un konsultējoties ar sabiedrību. (ĢMO likuma 22 pants.)

Saskaņā ar VAAD mājas lapā publicēto informāciju uz doto brīdi 26 pašvaldībās (no kopējā 42 pašvaldību skaita) pieņemts lēmums par ĢM kultūraugu audzēšanas aizliegumu.

2023.gadā BIOR izdeva pirmo atļauju ĢMO izplatīšanai vidē eksperimentāliem nolūkiem -  lauka izmēģinājumu veikšanai ar ĢM kartupeļiem.


	Norādiet attiecīgo tīmekļvietņu adreses, ja tādas ir, tai tīmekļvietņu adreses, kurās izvietoti lēmumu un izplatīšanas reģistri, kas attiecas uz ĢMO.

	https://www.vaad.gov.lv/lv/search?q=%C4%A2en%C4%93tiski%20modific%C4%93tie%20organismi
https://bior.lv/lv/valsts-delegetas-funkcijas/genetiski-modificeti-organismi
https://bior.lv/lv/funkcijas/genetiski-modificeti-organismi/gmm-ierobezotas-izmantosanas-atlauju-registrs/ https://www.vaad.gov.lv/lv/media/3606/download?attachment





	Ja, izskatot Atbilstības komitejas ziņojumu vai rekomendācijas, Pušu sanāksme tās pēdējā tikšanās reizē ir lēmusi par pasākumiem, kas skar valsts pienākumu nodrošināt atbilstību Konvencijas prasībām, lūdzu norādīt: 
(a) kādi pasākumi tika noteikti; 
(b) kādas darbības valsts ir veikusi, lai ieviestu pasākumus, lai nodrošinātu atbilstību Konvencijai.
Norādiet atsauci uz attiecīgajām sadaļām, ja nepieciešams. 

	Par Latvijas Republiku un tai veicamajiem pasākumiem Atbilstības komitejā nav ticis lemts.



